Gatikako Udala - Eskuz-esku: Bigarren Eskuko III. Azoka Gatikan\nEskuz-esku: Bigarren Eskuko III. Azoka Gatikan\nAstialdia | Hezkuntza eta irakaskuntza\nMaiatzaren 11n, domeka, “Eskuz esku”, Bigarren Eskuko III. Azoka Gatikan, egingo da. Azoka plaza barrian izango da 11:00etatik 14:30etara (euria egin ezkeroan, barriz, azoka frontoian izango da). Trukatzeko makina bat gauza ezezik, musika eta umeentzako puzgarriak be egongo direz.\n“Eskuz esku”ren helburu nagusiak honeek dira: erabilitako objektuen berrerabilera indartzea, bigarren eskuko merkatuen duintasuna handitzea, kontsumo arduratsuagoa zein laguntzaileagoa bultzatzea eta ahalik eta herritar gehienei esperientzia praktiko honetan parte hartzeko aukera eskaintzea.\nEguna GEIGEk (Gatika Eskolako Ikasleen Guraso Elkartea) antolatzen dau.\nAzokan parte hartu gura baden guztiek GEIGEri emon behar deutse izena: igegatika@gmail.com. Izena emoteko epea maiatzaren 8ra arte da.\n1.- Objetuak saldu, trukatu edo oparitu ahal izango direz.\n2.- Bakoitzak berak gura dauena eroan ahal izango dau: liburuak, jostailuak, arropa, musika, altzariak, jantzi-osagarriak (kapelak, lepokoak, fularrak, poltsak…), sukaldeko gauzak, bizikletak eta kirol materiala…\n3.- Produktu guztiak bigarren eskukoak izan behar direz, eta egoera onean egon.\n4.- Mahai batzuk eukiko doguz eskatzen daben lehenengoentzat. Gainerakoek bere mahaia eroan beharko dabe (edo manta bat).\n5.- Parte hartzeko izena emon behar e-maile honetan: igegatika@gmail.com.\n6.- Parte-hartzea doakoa da.\n7.- Izena eoateko epea: maiatzaren 8ra arte.


M-30eko tuneletako radar berriak martxan jarri dira | Consumer\nM-30eko tuneletako radar berriak martxan jarri dira\nIsuna jarriko diete orduko 79 kilometro baino gehiago egiten dituzten gidariei.\narabera: Astelehena, 2008ko martxoaren 31\nGaurtik aurrera, 16 radar berri daude martxan M-30eko tuneletan. Radar horiek gainazaleko beste bost tokitan dauden zazpiei gehitzen zaizkie, eta orduko 79 kilometrotik gorako gidariei isuna jarriko diete. Ingurabide horretatik 400.000 ibilgailu baino gehiago igarotzen dira egunero.\nEuropako Automobil Komisarioak (CEA) dioenez, udal iturrien arabera, radar guztiek pasatu dute egiaztatze-aldia, eta oso ondo kalibratuta daude multigatzeko. Denbora horretan, diotenez, zinemometroen berri eman diete auto-gidariei, tunelen sarrerei seinaleak eta argibideak emanez.\nGailu horiek abiadura detektatzeko eta ikusmen artifizial ez-itsugarria izateko azken teknologiak dituzte, matrikulak hartzeko. Ezarritako mugak gainditzen dituzten ibilgailuen argazkiak zuntz optikozko sare baten bidez bidaltzen dira Kontrol Zentrora. Han, radarrek lortutako datuak aztertu ondoren, arau-haustearen irismena zehazten da eta arau-hausleei egindako zehapenaren jakinarazpena kudeatzen da.\nRadarrak barneko hormetan eta tuneletara sartzeko arkupeetan zintzilik daude, eta eguneko 24 orduetan funtzionatuko dute. Bi landa-etxearen sarreran daude (kanpoko eraztuna) eta beste bi Legazpiko hiltegi zaharraren parean dagoen lurpeko sarreran (barneko eraztuna).\nBeste batzuk M-40tik Enbaxadoreak kaleko tunelaren sarreran jarri dira, M-30 tunelaren sarreran, hegoaldeko korapilotik Frantsesen zubirantz, “by pass”-ean, A-3 noranzkoan Frantsesen zubiraino, Santa María de la cabeza, Piramideen biribilgunean, San Isidroeko iraganbidean.\nPortugalgo etorbideko tunelean, Monistrolgo markesean eta Ilustrazioaren hiribideko tunelean ere badira gailuak, bai eta A-1 errepidearen sarreran ere, Bentetako zubirako noranzkoan; Costa Ricako azpiko pasabidean, Bergarako Printzearen noranzkoan; O’Donnell de la Calle 30 zk.ko lotunean, eta “Venta by pass” zubian, Vergara norabidean.\nProbaldian, egun bakar batean, astearte bateko 00:00etatik asteazkeneko 00:00ak arte, kamera finkoek 1.434 auto “harrapatu” zituzten, orduko 79 kilometro baino gehiagotara zihoazenak (nahiz eta debekatuta dagoen 70 kilometrotik gorako abiaduran ibiltzea, bederatziko tolerantzia ematen da).\nCEAk adierazi duenez, “bide segurua izan arren, kontuan hartu behar ditugu tunelen barruko istripu-tasaren ondorioak; izan ere, oraindik abiadura gainditzen duten gidariak daude, eta besteen segurtasuna arriskuan jartzen dute”.\ngidariak kilómetros-eu multarán-eu nuevos radares-eu tunelak


Karraspio ingurua porlanez betetzeko proiektua bertan behera geratu da – Lea Artibaiko Eguzki\nKarraspio ingurua porlanez betetzeko proiektua bertan behera geratu da\nProiektu honen bidez, promotore pribatu batek Karraspio inguruan aparkalekua eta etxebizitzak eraikitzeko asmoa agertu zuen, eta, Mendexako Udalak eta Aldundiak babes osoa eman zioten hasiera-hasieratik.\nPromotoreak 24 etxebizitza eraiki nahi ditu Karraspio gainean, eta horren truke 180 autorentzako aparkalekua egiteko lurra eskaini du. Baina, norentzat izango dira etxebizitzak? Noren mesederako? Zein eratako etxebizitzak izango dira? Herritarren poltsikoetarako? Gainera, eta larriena, babestutako gune horretan zeuden zuhaitzak ere moztu egin dira 2003-2013 urteen artean lurra soiltzeko helburu bakarrarekin (delitu ekologikoa).\nBestetik, argi dago 180 aparkaleku egiteak ez dituela aparkatzeko arazoak konpontzen. Lekeitioko irteeran badaude aparkalekuak trafikoaren arazoari irtenbidea emateko, eta orain Karraspio hondartzan beste aparkaleku bat egiteak, inguruneari sekulako kaltea egiteaz gain, trafiko gehiago ekarriko luke hondartzara eta arazoa handiagotu. Horren aurrean guk kalterik txikiena egingo duten alternatibak aztertzea proposatzen dugu: garraio publikoan hobekuntzak egin, autobus lantzaderak jarri…\nProiektu honen guztiaren helburua zein den ikusteko ez da betaurreko berezirik behar: promotore pribatu baten negozioa. Harrigarriena da Udalak eta Diputazioak promotore pribatu horrek aurkeztutako proiektua azken muturreraino defenditu dutela.\nProiektua gelditzeko bide luzea egin dugu 2011tik hona. Batetik, ikusita gure alegazio eta kexak ez zirela kontuan hartzen, epaitegietara jo behar izan dugu eta administrazioaren aurrean kontentziosoa jarri. Bestetik, era askotako ekintzak antolatu ditugu gure aldarrikapena kaleratzeko: hitzaldiak, ibilaldia, antzerkia, barazkien salmenta, panel informatiboak, elkarretaratzeak, auzo-lana, sinadura bilketa…\nSOS KARRASPIO izeneko mahaian biltzen izan diren talde eta herritarren lana ezinbestekoa izan da egitasmoa gelditzeko (auzokoak, Gu behintzat oinez herri plataforma, Ekozain talde ekologista, Lekitxo bizirik, Mendexako Bildu, Lekeitioko Bildu, Lekeitioko Aralar…), baita gerora, sinadura emanez edo ekintzetan parte hartuz, atxikimendua adierazi duzuen eskualdeko mendi talde (Lumentza, Aurrera, Artibai), talde ekologista (EGUZKI, Ekologistak martxan), eta makinatxo bat lagunen ekarpena ere.\nAuzi hau irabazi dugu, baina aurrerantzean ere adi jarraitu beharko dugu gure ingurunearen defentsan.\nEpai honek erakusten digu zaila dirudien arren, herritarrok elkar hartuta, guztion lanarekin, gauza handiak lor ditzakegula.


Udalak aurreikusitako hiri kanpamenduen eskaintza Iturrama eta Arrotxapeara murrizten da, auzo gehiagoetara zabaltzea defendatuko du EH Bilduk\nGurasoak beren auzoetatik joan-etorri handiak egitera behartuko ez dituen hurbiltasuneko familia-kontziliazioko zerbitzua aldarrikatzen du\nGutxienez 2021a baino lehen zituzten auzoetan hiri-kanpamenduak eskaintzea da bihar EH Bilduk Herritar Gaien Batzordean defendatuko duen ekimenaren helburua. Adierazpen baten bidez, alderdi subiranistak eskatzen du familia bateragarri egiteko eskaintza gisa berreskuratzea, hurbiltasun-ikuspegiarekin, eta, beraz, eskaintza Coworkidsen zentralizatu aurretik baliabide hori zuten auzo guztietara zabaltzea gutxienez. Izan ere, EH Bilduk ulertzen du gobernu-taldeak kanpamendu horiek Iturraman eta Arrotxapean bakarrik eskaintzeko planak kontrazantzua eta diskriminazioa ere badakarrela urrutien dauden eremuetako familientzat.\nHorrela, bihar Herritar Gaien Batzordean eztabaidatzeko aurkeztutako idazkiak eskatzen du kanpamentuak hurbiltasuneko baliabide bat izan daitezela, familien kontziliazioa errazteko, banaketa geografiko arrazoizkoa eginez familia bateragarri egiteko irizpideen arabera, bai eta mugikortasun jasangarriaren irizpideen arabera ere. Bigarren puntu batean, argitaratutako lizitazioan edo kontratuaren sinaduran aldaketa bat sartzea aztertzeko eskatu du alderdi abertzaleak, eskaintza auzo gehiagotan zabaldu dadin.\nIzan ere, deklarazioak jasotzen duen bezala, otsailaren 28an bi lotetako kontratu baten lizitazioa onartu zen hiri kanpamendu horiek kudeatzeko, udako eta Gabonetako oporraldietan 3-12 urte bitarteko adingabeentzat. Zehazki, astean 120 plaza izango dituzten 6 aste aipatzen dira, bi ikastetxe publikotan: Cardenal Ilundain (Arrotxapea) eta Iturrama ikastetxe publikoa. Pleguan zehazten zenez, haur eta gaztetxoentzako gizarte- eta hezkuntza-baliabide bat da, bai eta beren ardurapean adingabeak dituzten familiek oporretan beren familia- eta lan-bizitza bateratu ahal izateko ere, eskolaz kanpoko kontzeptu baten barruan, alderdi soberanistak gogorarazi duenez. Horren aurrean, EH Bilduk dio familia bateragarri egiteko baliabideaz ari bagara hurbileko baliabidea izan beharko lukeela, iraupen luzeko ibilbideak saihestuz eta garraio publikoaren erraztasuna kontuan hartuz. Horretarako, gogorarazi du 2021a baino lehen, eskaintza 8 auzotan banatzen zela, Komunitateko Prebentzio Ekintzako Zerbitzuen bitartez: Etxabakoitz, Txantrea, Buztintxuri, Mendillorri, Milagrosa, Arrotxapea, San Jorge eta Alde Zaharra, Gizarte Zerbitzuetakoez gain


Ospakizunak derbia irabazita borobildu zituen UDAk - Aretxabaleta - Goiena.eus\nOspakizunak derbia irabazita borobildu zituen UDAk\nJokin Bereziartua Lizarazu 2009-05-25 00:28\nTaldearen historian letra larriz idazteko eguna bizi izan zuen atzo UDAk. Mondraren pasilloa, jubenilei eta alebinei omenaldia –beste bi pasillorekin–, Aretxabaletako abesbatzaren zuzeneko saioa eta txapeldunaren kopa jasotzea. Eta hori guztia gutxi balitz, derbia 3-0 irabazi zuten.\nEz zen ohiko derbia izan, bi taldeek jokoan ezer ez zutela nabaritu zen. Izan ere, Mondrak maila mantentzea lortu zuen aste bukaeran. Atzo galdu arren, Euskaldunak Aloña Mendiren aurka galdu egin zuen eta talde zuri moreak lasai jokatuko du Idiazabalen aurkako norgehiagoka.\nIgor Gordobilek denboraldian zehar gutxi jokatu duten jokalariak zelairatu zituen hasieratik. Eta Preferenteko txapelduna zergatik den erakutsi zuen beste behin; ordezkoekin ere maila ona erakutsi zuten. Hori bai, Mondra ere txukun ibili zen, zelaian ondo jarrita eta baloiarekin jokaldiak ondo lotuz.\nHala ere, epailea izan zen derbia etxekoen alde jarri zuena. Joko garbia eta tentsio eza nagusi zen unean Etxebarria eta Loiti egotzi zituen jokaldi berean. Kexatzearren kaleratu zituen, jokalarien harridura eta haserrearen aurrean. Etxeko taldeko jokalari bat baino gehiago ere harrituta geratu zen epailearen erabakiarekin.\nOrduan amaitu zen partidua. Bi jokalari gehiagorekin, jokoa hegaletara ondo zabalduz erraz gailendu zen UDA. Hala, lehiaren azken txanpan heldu ziren etxekoen golak: zelairatu berri ziren Espinosak birritan eta Oinatzek sartu zituzten. UDAren festa borobila izan zen atzo Ibarran.


ELKAR-EKIN TALDEAK BIDERATUTA, ERREFUXIATUENTZAKO ARROPA BILKETA - Iraurgi Ikastetxea\nArgitaratua: 08 Otsaila 2022\nElkar-ekin taldea errefuxiatuentzako premiazko arropa bilketa egiten ari da egun hauetan. Europako bidean, itsasoa pasa eta Andaluziatik nahiz Kanariar Uharteetatik Bilbora iristen diren errefuxiatu asko, kale gorrian gelditzen dira, gaua non pasa ere ez baitute askok. Azken asteotan asko dira bide hori egiten ari direnak. Pertsona horiek hotzari aurre egin diezaioten, neguko arropa eskatu digute, nagusiki gizonezkoentzat.\nBeharraren dimentsioa ikusirik, parte hartzeko aukera zabaldu nahi dugu gure ikastetxeko familietara. Ahalik eta arropa gehien bildu nahi dugu, nagusiki gizon helduentzako txamarrak, jertseak, prakak, oinetakoak, galtzerdiak...\nOtsailaren 18an etorriko dira bildutako materialaren bila eta bide batez gure ikasleekin solasaldi bat izango dute beraien lana azaltzeko eta gure parte hartzearen -ondorioz hausnarketatxo bat egiteko.\nMaterial bilketa bi eraikinetako harreran egingo da.


Motxila bete elkartasun Etxarrin . Noticias de Navarra\nMotxila bete elkartasun Etxarrin\nPresoen seme-alabak, motxiladun umeak, izan ziren atzo ospatu zen Elkartasun eguneko protagonistak.\nSakanan bost daude\nN. Mazkiaran Zelaiak. idatzitakoa - Domingo, 29 de Abril de 2018 - Actualizado a las 06:02h\nEtxarri kultur etxera lagun ugari hurbildu ziren motxiladun umeei elkartasuna adierazteko eta haien aitei argazki erraldoia bidaltzeko Seme izeneko proiektuaren aurkezpenean. (Argazkia: N.M.)\nSakanan ere badaude motxiladun ume eta gazteak: euskal presoen seme-alabak direnak. Gainera, Euskal Herritik kanpo dituzte gurasoak. Ikusteko, milaka kilometro egin behar izaten dituzte. Xiberu, Amets, Haize, Xochitl e Izar dira eta herritarren babesa izan zuten atzo Etxarrin. Izan ere, Sarek antolatutako ekitaldian Seme proiektua aurkeztu zen, txikienen motxila arin-tzeko asmoz.\n“Orain arteko nahiko ezkutuan egon den komunitate baten berri eman nahi dugu. Egun Euskal Herrian 18 urte arteko 104 haur eta nerabek dute ama-aita kartzelan”, adierazi zuten. “Motxila horiek euren gurasoak ikusteko egin behar izaten dituzten milaka kilomotroren isla dira. Egunerokoan gurasoen hutsunarekin bizitzeak zama afektivo handia eragiten diela ukaezineko errealitatea da. Euren gurasoen ondoan hezteko eskubidea ukatzen die ”.\nEgun Euskal Herrian 18 urte arteko 104 haur eta nerabek dute ama-aita kartzelan, motxiladun umeak\nErrealitate hori ezagutarazteko Oihan Barandallak bere semearen jaiotza espetxetik nola bizi izan zuen kontatzen duen kantua dago, harmonikaz eta ahotzaz emana. Hura kantu bihurtu dute hainbat musikarik eta gero bideoklipa ere osatu dute.\nHalaber, haur horien egoera agerian uzten duen “Motxiladun umeen” manifestua zabaldu zuen Sarek Sakanako ikastetxeetan eta hari babesa adierazi diote 160 irakaslek, 5 orientatzailek, ikastetxeetako 3 zuzendarik, 5 zaintzailek, gizarte zerbi-tzuetako 6 langilek, 2 erizainek, pediatra batek eta Altsasu, Olazti eta Ziordiko Haur-tzaroko Tratu Onaren Sustapen Taldearen batzarrak.\nELKARTASUN EGUNASeme proiektuaren aurkezpenarekin hasi zen Elkartasun eguna. Denak etxia! lelopean. Antolatzaileek herrian zazpi preso daudela gogorarazi zuten, eta haiei ezarritako “salbuespeneko espetxe politikak Etxarriko familia eta kuadrilla asko zigortzen” dituela. Gaineratu zutenez, “espetxe politika horrekin bukatzea eta preso guztiak etxerako bidean jartzea lehentasun osoko erronka da Etxarriko herriarendako”.\nBestetik, Euskal Preso Politikoen Kolektiboak martxan jarri duen ekimen politiko berrituari babesa eskaintzea zen beste aldarrikapen bat, arratsaldeko manifestazioaren bidez.


Auzoak, sare eta lekuko\n150 migratzailetik gora afaltzen eta lo egiten ari dira Bilbo Zaharreko Kultur Etxean. Hiru aste dira Atxuritik heldu zirela, eta, ostiralean, beste auzo batera egingo dute salto: Santutxura, hain zuzen ere. Arropa banatzeko, afariak emateko eta lotarako txandatan antolatzen ari dira Bilbo Zaharreko ehun bat auzokide.\nLasaiago ibiliko da orain Cheikhouna Dieng\nFruitua eman dute Iruñeko Txantrea auzoan bizi den migratzaile gaztearen alde egindako keinu eta ahaleginek: haren babes taldeko kideek jakinarazi dute paperak lortu dituela, lan kontratu bat tarteko.\nAtzo jakinarazi zuten Shanghaiko Unibertsitatearen aurtengo rankinga: ikastegi horrek munduko unibertsitateak sailkatzen ditu kalitatearen...\nGaur erabakiko dute Gipuzkoako sorosleek greba hasi edo ez\nHondartzetako sorosleek prentsaurrekoa emango dute Donostian, argitzeko ea onartu duten atzoko bilerako proposamena\nManifestaziora deitu dute gaztetxekoek\nMaravillas gaztetxeko kideek manifestaziora deitu dute abuztuaren 25erako. Espazioa defendatzen jarraituko dutela adierazi dute, eta gogor e...


kritiken hemeroteka » Ez dadila eguzkia sartu\nEz dadila eguzkia sartu Goizalde Landabaso / Radio Euskadi, 2007-01-14\nGerraz jarduten du liburu honek. Gerran dago liburua. Gerra daramate pertsonaiek. Gerra asko, beraz, Xabier eta Martin Etxeberria anaiek idatzitako eleberrian. Oinarri eta jazoera benetazkoak dituzten eleberriekin beti sortzen zait zalantza asko. Erreala al da? Hau dena gertatu zen? Izen-abizen hauek egiazkoen lubakiak al dira? Galdera batzuk erantzunik ez dute izaten. Beste batzuk, berriz, bai. Sarean sartu naiz. Bilatzaile ezagun batek esan dit baietz, izen-abizen horiek errealak direla. Regueiro, Langara, Iraragorri, Ahedo, Blasco, Bienzobas, Gorostiza eta jakina, Kepa Areso. Ez dakit zergatik baina lasaitua eman didate. Gehiago sinistu dut istorioa, nahiz eta jakin, badakidan, fikziotik edan ere edan dutela idazleek.\nGizonezkoez beteriko eleberria da Ez dadila eguzkia sartu, eta pertsonaia guztietatik Teodora da gehien gustatu zaidana. Ez, ez emakume delako. Misterio-zantzua aurkitu nion lehenengo agerraldian; gerretan gozo begitandu zitzaidan. “Telona jaitsi aitzin, antzokia azken irribarre batez agurtzeko adorea da geratzen zaukun askatasun keinu bakarra”. Bera kantaria da, bere-berea den gerra dauka, eta ez du bataloirik behar horri ekiteko. “Ai, Kepa! Miseriak indarra hartzen duelarik, deus guti balio du pertsonak!”. Agerraldi iheskorrak egiten dituen arren, gehien erakarri nauen pertsonaia da berea, beharbada bere poetikotasunagatik, bere sufrimenduagatik. Baina bera ez dut sarean aurkitu.\n70 urte dira Gernika bonbardatu zutela aurton. 70 urte ditu liburuak, beraz. Durangoren ostean munduak ezagutu zuen lehenengo bonbardaketak beste begirada batzuk ditu liburu honetan. Beste ikuspuntu bat. Urrun egon arren alemaniar abioien metralla jasotzen dutenen euskaldunen begirada. Esan genezake eleberriaren instant horretan gerra betiko galdua izan zela… izan zutela… izan genuela. Galtzaile-kontzientzia sortzen dela Parisen jokatutako lehenego partidaren ostean albistea jakiten dutenean. Gerrak luzeago jo zuen, jakina; liburuak ere bai.\nEz dut futbola maite. Hori ere esan behar dizut. Baina gustura irakurri dut Ez dadila eguzkia sartu lana.


Txinako Errepublika Popularra\nAzken urteotan, sistema komunista (alderdi politiko bakar baten nagusitasunean oinarritzen denak) ibilbide berria hasi da urratzen, merkatu-ekonomiari sarbidea emanez. Ondorioz, goraka ari den potentzia da gaur egun Ozeano Bareko eremuan. Demografia-indize handia eta botere militarra ditu ezaugarri.\nTxinak munduko biztanle kopururik handiena du: 1.313,9 milioi lagun. Biztanle-gune nagusiak kostaldeko lautadak eta Yang-tse ibaiaren harana dira. Tibeteko haran zabal askotan eta barrualdeko basamortuetan ez da inortxo ere bizi.\nGobernuak jaiotza kopurua kontrolatzeko sistema zorrotza ezarri zuen. Familia bakoitzak haur bakar bat izan dezakeenez, biztanle gehienak helduak dira. Emigrazio-indizea handia da. Hiririk garrantzitsuenak Beijing (Pekin), Shangai eta Tiangin dira.\nTxinako nekazaritza-ekoizpena oso espezializatuta dago: arroza, artoa, tea, lehorreko zerealak eta soja landatzen dituzte. Abeltzaintza, oro har, transhumantea da: ahuntzak, ardiak eta ganbeluak dituzte. Txerri- eta hegazti-aziendak ugariak dira.\nSistema komunista dutenez, talde-lanean aritzen dira, zehatz-mehatz antolaturik. Dena den, gobernuak lurrak partikularrei errentan uztea erabaki zuen, ekoizpena handitzeko eta gosea desagerrarazteko.\nIndustria oso azkar hazi da azken hogei urteotan, eta, gaur egun, meatze-baliabideak eta teknologia aurreratuak dituzte. Industria-gune nagusiak ekialdeko eta hegoaldeko hiriak dira, hala nola, Hong Kong eta Taiwan. Hiri pribilegiatuak dira, atzerriko enpresak dituztelako.\nHong Kongeko erregimen berezia\nHiritar guztiek zerbitzuak, ikastetxeak, ospitaleak eta aisia-zentroak dituzte. Hala ere, kontsumo-ekonomiari sarbidea eman ondoren, gizarte talde batzuen artean desberdintasunak hasi dira sortzen, ekonomia-igarobidearen ondorioz.\nErraldoi txinatarrak hainbat etniatako herriak hartzen ditu baitan. Erlijio nagusiak budismoa eta konfuzianismoa dira.\nAzter ezazu munduko mapa politikoa edo begiratu Interneten eta erantzun honako galdera hauei:\nZer azalera du Txinak?\nZer herrialderekin dabil lehian, barneko lurralde-eremu bat dela eta?\nAipa itzazu Txinako hiru etnia.


"Lubaki bat iruditzen zait mundu hau"\nAlberto Barandiaran @abarandi\nEz, ez gaude lokartuta, baina nekatuta nago gure historiarekin eta irtenbiderik gabeko kalezulo honekin. Asper eginda. Beste istorio batzuekin topo egin dut, eta zinez gureak baino askoz ere gogorragoak dira. Jendeak Errumanian bizi izan zuena entzuten baduzu, azkenean erlatibizatzen duzu hemen jende gehienak bizi izan duen egoera. (Tarte luzea hartu du). Nekatuta nago hemengo nire istorioa kontatzen. Baina... (Zalantza txiki bat ageri du).\nLau liburu lagun on bati gomendatzeko\nGauaren muturrerainoko bidaia (Louis-Ferdinand Celine)\nIdazle zoragarria da. Badu luma, eta badago oraindik ikertu gabeko zerbait hor, bere gezurrak, bere pasioak, bere bizitza prosan jartze horretan. Ia ezezaguna da hori.\nGuzman de Alfarache pikaroaren bizitza (Mateo Aleman)\nAsko gustatzen zait egileak dena ezagutu zuelako: amarruak, lapurretak, ezkontza gaiztoak, zorigaitza… Espetxean Cervantesekin izan eta gero, noiz eta 1606. urtean, Mexikora joan zen, "Indietara". Hirurogei urte baino gehiago zituen, eta XVII. mendearen hasieran, hirurogei urteko pertsona bat hilotza zen ia. Ohartzen zara pertsona horrek zer nolako konfiantza edukiko zuen bizitzarekin horrelako bidaiari ekiteko, itsasontziz? Joan hara nahiz eta hiru edo lau urte besterik ez bizi? Hau da hiru, lau urte, zoriontsu! Atzean dagoen istorio hori asko gustatzen zait.\nSvejk soldadu onaren menturak (Jaroslav Hasek)\nLiburu miragarria da, nire bizitzan irakurri dudan lotsagabeenetako bat. Aberria, armada, elizaren hierarkia, erakunde guztiei buruzko liburua da. Liburu handia, zoragarria iruditzen zait.\nAsko maite dut. Eta jendeak uste duena baino askoz ere irakurgarriagoa da, baina esaten dutenez irakurgaitza dela, jendeak izua dio. Baina liburu handi-handi bat da.\nLau toki lagun on bat eramateko\nKontatzen baduzu, inork ez dizu sinesten: "Zergatik gustatzen zaizu hainbeste?" galdetzen dizute eta ez dakizu erantzuten.\nZoragarria da. Ez nau harritzen azti eta alkimisten hiria izateak. Zerbait bitxia dauka.\nHarrigarria da. Dena hankaz gora dago, eta merkatu zoragarriak ditu. Hiria bera merkatu handi bat da, kale guztietan zehar. Orain, hiriaren erdia, San Frantzisko Plaza, dena izorratu dute. Berez ez zen plaza bat, hainbat espazio elkarren ondoan jarrita baizik. Han biltzen zen jendea gauzak elkarri kontatzeko: abokatuak eta bezeroak; politikoak eta boza eman behar zutenak. Denetarik saltzen da, eta denetarik eros dezakezu, eta jendeak denetarik jaten du, eta aulkiak tokiz aldatzen dituzte… anabasa. Orain merkatu modernoa egin diete, eta ez dakit jendea sartuko den, jendeak kalean egiten baititu salerosketak. Hori jada ez da existitzen. Erdi Aroko Europa horrelako zerbait izango zen. Mozkorkeria bat da ia.\nOso ederra iruditzen zait. Kalez kale ibil zaitezke, gauzak deskubritzen.\nZein lagun gonbidatuko zenuke bazkaltzera\nDavid de Jorge (sukaldaria)\nOso ondo egiten duelako sukaldean, eta oso solaskide ona delako. Bizitzarako daukan apetitua ezohikoa da guztiz. Ez daki bakarrik sukaldeaz, pinturaz eta literaturaz ere bai. Eta irakurtzen du edo jazza entzuten du jaten duen gose berdinarekin. Badakit orain telebista saio bat hasi behar duela, baina nik ez daukat telebistarik, eta lagunek kontatzen didate. Lehengoan haietako bat hasi zen kontatzen makarroiak nola prestatzen hasi zen, eta denak adi, eta halako batean gure laguna isildu zen. "Eta?" galdetu genion. "Ez dakit, lokartu egin nintzen!".\nJoan de Sagarra (idazlea)\nEz dut ezagutzen, baina gustura gonbidatuko nuke bazkaltzera, berarekin hitz egitera.\nGregorio Moran (kazetaria)\nEzin dut bazkaltzera gonbidatu, nik oso gaizki egiten dudalako sukaldean, baina gustura egongo nintzateke berarekin, bihar bertan. Berak daki zergatik. La Gaceta del Norte-ko zuzendaria izan zen, eta orain La Vanguardia-n idazten du. Oso kazetaritza aske eta kritikoa egiten du. Solaskide ona litzateke.


Topagune: Death Café (3)\n2022.eko maiatzaren 19a,18:00etan.\nDeath Cafe heriotzari buruzko eztabaida-talde antolatu bat da, gidoi itxirik eta helburu zehatzik gabea. Helburua da heriotzaren kontzientzia soziala sustatzea hainbat ikuspuntutatik, bizitza baloratzeko eta heriotzarekin zerikusia duen guztiari buruz hitz egiteak dakarren tabua hausteko.\nDeath Cafe modeloa Jon Underwoodek eta Sue Barsky Reidek garatu zuten, Bernard Crettazen ideietan oinarrituta. 2011tik ia 4.000 saio egin dira 40 herrialde baino gehiagotan.\nDeath Cafe-n, kafe bat eta bizkotxo bat hartu bitartean bakarrik hitz egin nahi da askatasunez heriotzaz. Ez da dolurako laguntza bat, ezta esperientzia pertsonaletarako laguntza leku bat ere. Ez du dirurik bildu nahi. Halaber, ez du topaketaren ondoriorik atera nahi. Isilpekoa eta errespetuzkoa da.\nInformazio eta izen ematea : Montse: +34 656 721 524\nGaixotasun kroniko aurreratua duten edo hiltzeko prozesuan dauden pertsonei eta haien zaintzaileei laguntzeko elkartea.


Txistua musika eskola gehiagotara zabaltzeko eskaria legebiltzarrera eraman du EHTE Nafarroak - Euskal Herriko Txistulari Elkartea\nTxistua musika eskola gehiagotara zabaltzeko eskaria legebiltzarrera eraman du EHTE Nafarroak\nBy txistulari 2018 Azaroa 7 2020 Martxoa 17 Berriak\nZaraitzuko ibarra, Zangoza, Ilunberri, Lizarra, Andosilla eta Tuterako musika eskoletan txistua ikasgai izateko eskaria eraman du EHTE Nafarroak legebiltzarrera. Txistua ez baita “Eunateko edo Zangozako Santa Maria elizak baino ondasun xumeagoa”.\nNafarroako legebiltzarreko lan saio batean txistua izan dute mintzagai. Euskal Herriko Txistu Elkartea Nafarroa-ko kideek eskari zehatza eraman dute bertara, Patxi Rodriguez elkarteko ordezkaria buru dutela. Txistua, herrialdeko Musika Eskola ofizialetan irakasgai nahi dute, eta horretarako, epe ertain-luzeko plangintza eskatzen dute. Baita, irakaskuntza hau profesionalen esku egon dadila, hots tituludun txistu irakasleengan.\nZaraitzuko ibarra, Zangoza, Ilunberri, Lizarra, Andosilla eta Tuteran baliatu nahi dute aukera hau, “txistuari dagokionez duten potentzial eta mapa foralean duten garrantziagatik” Arkaitz Ibarrak azaldu duenez. Eskola ez ofizialetan, borandatezko irakasle ez formatuek egiten ari diren lana ere azpimarratu nahi izan du. Agerraldia, nafar hezkuntza sisteman txistuaren irakaskuntzaren egoera baloratzeko probestu dute.\nEHTE Nafarroako kideen artean, Urtzi Irazoizek ere hitza hartu du, gure musikatresnaren balioan azpimarra jartzeko: “txistua ez da Estafetan eros daitekeen souvenir bat, baizik eta bizi-bizirik dagoen musikatresna eta gure ondarearen parte”. Ondare horren defentsa egiteko beharra aldarrikatu du, txistua ez baita “Eunateko edo Zangozako Santa Maria elizak baino ondasun xumeagoa”. Arlo honetan kezka azaldu du, “inork ez luke ulertuko potere publikotik eliza hauek, guztiok arkitektura altxortzat ditugunak, mantentzeko lanei uko egitea, horren ardura elizari soilik dagokiola esanez. Ba, txistuari dagokionez, hauxe gertatzen ari da, neurri batean”. Hala ere, “Nafarroa txistuaren abanguardian” dagoela azaldu du, bertako goi-mailako kontserbatorioak inork baino titulatu gehiago ematen baitio txistuari.\nDenboraldiko egitaraua aurkeztu dute Bilboko Udal txistulariek


Kritikarien Hautaketa 1995/96\nKrudela da oso hor, eskailerari begira, mugitzeke so dagoen kamera. Kupidagabea da oso inoiz isiltzen ez den irrati horren soinua. Bihozgabeak dira Canneseko Hamabostaldian plazara atera zen Noruegako zinegileak behin eta berriro, gurpil zoro eta ohiko batean errepikatzen diren keinu, mugimendu, instant eta zertzeladak. Halare, kontu harrigarriak, ohi ez bezalakoak, gertatzen d...\nKrudela da oso hor, eskailerari begira, mugitzeke so dagoen kamera. Kupidagabea da oso inoiz isiltzen ez den irrati horren soinua. Bihozgabeak dira Canneseko Hamabostaldian plazara atera zen Noruegako zinegileak behin eta berriro, gurpil zoro eta ohiko batean errepikatzen diren keinu, mugimendu, instant eta zertzeladak. Halare, kontu harrigarriak, ohi ez bezalakoak, gertatzen dira bi agure horien bizitzan. Pasadizo horiek ere ankerrak dira. Bizimodua bezain ankerrak. Pelikulako arraultzak bezain petralak.\n1.994ean, Time aldizkariak Zhan Yuan datorren mendean mundua gidatuko duten gazteen artean aipatu zuen denon ahotan izan zen zerrenda batean. 1.963an jaiotako zinegile hau Asian eta Estatu Batuetan txalotu dituzten bideo musikal askoren zuzendari eta ekoizlea da. 1.995 urtean Rotterdam harrapatu zuen ezustean Erzi filmearekin. Ondo baino hobeto ezagutzen duen Beijing hirian biz...\n1.994ean, Time aldizkariak Zhan Yuan datorren mendean mundua gidatuko duten gazteen artean aipatu zuen denon ahotan izan zen zerrenda batean. 1.963an jaiotako zinegile hau Asian eta Estatu Batuetan txalotu dituzten bideo musikal askoren zuzendari eta ekoizlea da. 1.995 urtean Rotterdam harrapatu zuen ezustean Erzi filmearekin. Ondo baino hobeto ezagutzen duen Beijing hirian bizi den famili honen erretratuak hainbat garaikur garrantzitsu lortu zituen bertan.\nZHANG YUAN , DUAN JINCHUAN\nZinemaldi askotako egile kuttuna, ( Nantes, Locarno, Singapur, Hawai, Rotterdam eta San Franciscoko zine erakusketan sariak lortu ditu) Zhan Yuanek dokumental luze, sakon, mamitsu honetan idazle, ekoizle eta zuzendari arduretan ihardun du. Filme honekin mundua korritu ondoren, Erzi zuzendu zuen eta Behind the Forbidden City filmatzeari ekin zion. Egitasmo berezi berezia dugu az...\nZinemaldi askotako egile kuttuna, ( Nantes, Locarno, Singapur, Hawai, Rotterdam eta San Franciscoko zine erakusketan sariak lortu ditu) Zhan Yuanek dokumental luze, sakon, mamitsu honetan idazle, ekoizle eta zuzendari arduretan ihardun du. Filme honekin mundua korritu ondoren, Erzi zuzendu zuen eta Behind the Forbidden City filmatzeari ekin zion. Egitasmo berezi berezia dugu azken hau egungo Txinan bizi diren homosexualak gai, hizpide eta eragile ditu eta.\nKavkazski Plennik / Prisoner of the Mountains\nGerrako filmea dirudien arren askoz gehiago da El prisionero del Caúcaso. Abenturazko pelikula ematen duen arren askoz sakonagoak dira bere erraiak. Western jenerotik ere hainbat puntu ta kontu hartu baditu ere bestelako zerbait da Kavkazski Plennik hau. Sergueï Boudrovek gerraren kontrako parabola ohikoa izan zitekeena urrunago eramaten du aspalditik zeluloidezko salaketa ho...\nGerrako filmea dirudien arren askoz gehiago da El prisionero del Caúcaso. Abenturazko pelikula ematen duen arren askoz sakonagoak dira bere erraiak. Western jenerotik ere hainbat puntu ta kontu hartu baditu ere bestelako zerbait da Kavkazski Plennik hau. Sergueï Boudrovek gerraren kontrako parabola ohikoa izan zitekeena urrunago eramaten du aspalditik zeluloidezko salaketa horiek dituzten mugak errez gaindituz. Boudrovek ez du juiziorik egiten, ez du atarramendu moralik eskeintzen eta, seguruenik, bukaera ez da guk uste bezain baikorra.\nEstokolmon saritua, Ligzda aberria birsortzeko prozesuan parte hartu nahi duen Letoniako zinemagintzaren eredu gardena da. Bertako zinegileek badakite zinema kontzientziak astintzeko arma ikaragarria dela. Ez pentsa ordea zuribeltzezko argazki zoragarria duen lan hau didaktiko hutsa denik. Ez horixe. Ligzda, ibilkera pausatua badu ere, indartsua da bere erritmo dramatikoan eta ...\nEstokolmon saritua, Ligzda aberria birsortzeko prozesuan parte hartu nahi duen Letoniako zinemagintzaren eredu gardena da. Bertako zinegileek badakite zinema kontzientziak astintzeko arma ikaragarria dela. Ez pentsa ordea zuribeltzezko argazki zoragarria duen lan hau didaktiko hutsa denik. Ez horixe. Ligzda, ibilkera pausatua badu ere, indartsua da bere erritmo dramatikoan eta errez egiten dio ihes zelaietako edertasunari huts hutsean heltzeko tentazioari.\nNEUROSIA: FÜnfzig Jahre Pervers\nFilme honetako une eta gune anitz dira arras, oso, zeharo jostariak, erabat libreak, izugarri probokatzaileak. New Yorken kazetari-ikerlariak bizitzen dituen pasadizoak mundialak dira. Rosaren amarekiko eszenak ez du, bestalde, parerik. Ama argazki bilduma bati dago so. Rosa agertzen da irudi batean. Hauxe amaren gogoeta:" Munduko bi gerrateetan zehar iraun dut bizirik. Rosarek...\nFilme honetako une eta gune anitz dira arras, oso, zeharo jostariak, erabat libreak, izugarri probokatzaileak. New Yorken kazetari-ikerlariak bizitzen dituen pasadizoak mundialak dira. Rosaren amarekiko eszenak ez du, bestalde, parerik. Ama argazki bilduma bati dago so. Rosa agertzen da irudi batean. Hauxe amaren gogoeta:" Munduko bi gerrateetan zehar iraun dut bizirik. Rosarekin bizitzea hirugarrena izan zen". Egundokoa dugu muntaketa lana eta gainditzen zaila bai filmeari darion ironia bai bere erritmo basa.\nTAI YANG YOU ER\nZhang Yu aktoresak antzezten du Berlinen irabazi zuen filme honetako emakume maitemindua. Zhang Yu benetako izarra da Hong Kongen eta handia da bere eragina bertako zinemagintzan. Ez da harritzekoa ba, Yim Horen lan hau berak diruz sostengatua izana. Herri bateko egia begi aurrean jartzen duen istoriorako argi aproposa aurkitu zuen Zhao Feik. Zhao, Zhang Yimouren La linterna ro...\nZhang Yu aktoresak antzezten du Berlinen irabazi zuen filme honetako emakume maitemindua. Zhang Yu benetako izarra da Hong Kongen eta handia da bere eragina bertako zinemagintzan. Ez da harritzekoa ba, Yim Horen lan hau berak diruz sostengatua izana. Herri bateko egia begi aurrean jartzen duen istoriorako argi aproposa aurkitu zuen Zhao Feik. Zhao, Zhang Yimouren La linterna rojan izan zen argazki zuzendaria.


GENERO, EMAKUME ETA BERDINTASUN GAIETAKO UNIBERTSITATE MASTERRA | elinberri\nIkasle batzuk NUPen\n2022. martxoak 9 Nafarroako Unibertsitate Publikoa\nNUPek Genero, Emakume eta Berdintasun Gaietako Unibertsitate Masterra jarriko du martxan 2022-2023 ikasturtean\nMasterrak 60 kreditu ditu eta presentziala da, eta kreditu gutxiago dituen Generoko Espezializazio Diploma ordeztuko du 13 edizioren ondoren\nNafarroako Unibertsitate Publikoak (NUP) Genero, Emakume eta Berdintasun Gaietako Unibertsitate Masterra jarriko du martxan 2022-2023 ikasturtean, erakundearen Gobernu Kontseiluak berriki onetsi zuen bezala. Titulu ofizial berriak Generoko Espezializazio Diploma ordeztuko du, kreditu gutxiago dituena eta 300 lagunek baino gehiagok ikasi dutena 2009-2010 ikasturtetik izandako 13 edizioetan. Master berriak 60 kreditu ditu osotara, bi seihilekotan banatuak, presentziala da eta Iruñeko Arrosadiko campusean emanen da. Titulu horri buruzko informazio guztia NUPen webgunean dago kontsultatzeko. Masterreko gainerako titulazioen kasuan bezala, izena emateko epea martxoaren 14an irekiko da.\nGenero, Emakume eta Berdintasun Gaietako Unibertsitate Masterraren helburua honako hau da: Genero ikasketen eta teoria feministaren arloan trebatzea eta behar bezala ulertzea nolakoak diren generoak eragindako desparekotasunak eta botere harremanak gizartearen arloetan. Gainera, ikasleei prestakuntza emanen die ikerketa akademikorako eta genero ikuspegia txertatua duten diagnostikoak egiteko. Bestalde, masterra egiten dutenek berdintasuneko programak eta politikak diseinatzen, ezartzen, kudeatzen eta ebaluatzen ikasiko dute, bai eta politika publikoetan generoaren ikuspegia zeharka aplikatzen ere. Ikasleak Gizarte Laneko Diplomaturatik nahiz Gradutik sartzen ahal dira masterrera, baita antzeko zientzietako beste diplomatura edo gradu batetik ere.\nGraduondo berri honekin, NUPek agerian jarri du “aurrera egin nahi duela genero ikasketen instituzionalizazioa akademikoki indartzeko prozesuan”, modu horretan erantzuna emanez “genero ikuspegia inplementatuko duten eta gai horren inguruko gaitasun espezifikoak garatuko dituzten profesionalei prestakuntza sendoa emateko premiari”, graduondo berriaren memorian aipatzen den bezala. Doktoretzako ikasketarako sarbidea ere ematen du masterrak.\nModuluak eta ikasgaiak\nMasterraren edukia bi modulutan dago banatua, bata nahitaezko prestakuntzakoa eta bestea integratzailea. Lehenbizikoak lau ikasgai ditu, funtsezkotzat jotzen direnak generoa gizarte antolaketarako eta eraldatze estrategiak ezartzeko sistema gisara ulertzeko. Hauek dira lau ikasgai horiek: Generoaren Teoria; Ikerketa; Berdintasun Politikak eta Esku-hartzea, eta Berdintasun Sustapenaren Arloak.\nBigarren modulua bi ikasgaiz dago osatua: Praktikak (NUPekin lankidetzan diharduten instituzio edo erakundeetako batean egiten ahal direnak) eta Master Amaierako Lana (ikasle bakoitzari aukera emanen diona masterrean ikasitako gai garrantzitsuren bat garatzeko, jardun profesionalerako edo doktoretza egiteko aurrerapauso handia izan dadin).


Bilbo euskal kulturaren topagune bihurtuko du beste behin Loraldia jaialdiak martxoaren 8tik 28ra arte. 25 emanaldi izango dira guztira, emakumezko sortzaile presentzia handiarekin, eta Xabier Lete, Agustin Xaho eta Joseba Sarrionandia bezalako erreferenteei eskainitako omenaldiekin.\nEuskal kultura berriz loratuko da Bilbon Loraldia jaialdiari esker. Egitarauak biltzen dituen proposamenen artean, arte eszenikoak, musika, literatura, arte grafikoak eta ikus-entzunezkoak ageri dira. Horietan guztietan nabaria da emakumezko sortzaileen presentzia, adibidez Olatz Salvador, Haizea Martiartu eta Idoia Asurmendi; hala nola artista gazteena eta hainbat diziplina uztartzen dituzten konpainiena.\nMusika atalean, Pello Reparaz ekoizle eta musikari nafarrak sortutako zetak proiektu elektronikoa nabarmendu behar da, beste batzuen artean. Horrez gain, ikuskizun euskal kulturaren izen handiak omenduko dituzten ikuskizunak programatu dituzte, Xabier Lete (Lorek eta Zauriak) edota Agustin Xaho (Aztihitza) kasu.\nEmanaldi presentzialak edukiera mugatuarekin egingo dira, osasun larrialdia dela eta ezarritako murrizketen ondorioz.\nBilbo euskal kulturaren topagune bihurtuko du beste behin Loraldia jaialdiak martxoaren 8tik 28ra arte. 25 emanaldi izango di... (gehiago irakurri)\nLoraldia 2021 - LOREAK ETA ZAURIAK - XABIER LETE\nKultura eta sormena loratuko dira udazkenean Bilbon, Loraldia Festibalarekin.\nLoraldia Kultur Elkarteak Loraldia Festibalaren 6. edizioa bertan behera uztea erabaki du\nGaur egun gure gizartean sortu den egoera aztertuta eta COVID-19 delakoak erakarri dizkigun eraginak behartuta, erantzunkizun... (gehiago irakurri)\nLoraldia Jaialdiak 30etik gora emanaldi eskainiko ditu Bilbo 12 antzeztokitan\n2019ko martxoaren 12an hasi eta hilabete luzez, apirilaren 7ra arte, iraungo du Loraldia Festibalaren 5. edizioak. Edizio ho... (gehiago irakurri)\nLoraldiak Sarrionandia omendu eta berezko produkzioa bultzatuko du\nMartxoaren 12an hasita, 30 kultur proposamen aurkeztuko ditu festibalak Bilbon. (gehiago irakurri)


EUSKADI.-Txina.- Saomai tifoiak 214 hildako utzi ditu jada Txinan\nPEKIN, 14 (EP/AP)\nTxinako agintariek jakinarazi dute 214 direla jada Saomai tifoiaren ondorioz hildakoak. Izan ere, probintzia kaltetuenetako batean 80 hildako gehiago eta oraindik 100dik gora desagertu daudela baieztatu dituzte.\nFujianen, hildakoen kopurua 45etik 125ra igo da, zerbitzu hidrologikoen tokiko bulegoaren datuen arabera. Herrialdeko beste toki batzuetan, Zhejiang eta Jiangxin kasu, agintariek baieztatu dute 87 heriotza baino gehiago izan direla.\nJoan den astean, Saomai tifoiak milaka etxebizitza suntsitu eta ontziak hondoratu zituen, eta sei hiri zerbitzu elektrikorik gabe gelditu ziren. Txinako agintariek indartu egin dute laguntza humanitarioaren banaketa eta garbiketa tifoiak herrialdearen hego-ekialdean kalteturiko zonaldeetan.\nHorrela, 20.000 bat soldadu eta polizia paramilitar mobilizatu ziren Saomai tifoiak kalteturiko pertsonei laguntzeko. 1949tik Txina astindu duten ekaitzik gogorrenetakoa izan da Saomai tifoia.


eskubaloia – 2 orrialdea – Irunero\nBidasoa Irunek Asobal ligako sailkapenaren bigarren postuari eusten dio. Otsailaren 13an jokatutako partiduan talde Irundarrak bi puntu garrantzitsu irabazi zituen Fertiberia Puerto Sagunto taldearen aurka. Asobal ligako 20. jardunaldian Bidasoak talde aurkaria mendean hartu zuen Valentziako kiroldegian jokatutako partiduan. Fertiberia...\n2021(e)ko urtarrilak 5 No Responses\nBidasoa Irun taldeak 13 garaipen lortu ditu denboraldiaren lehen zatian jokatutako 17 partiduen artean. Bartzelonako taldearen aurka jokatutako azken partiduan urtea garaipenarekin amaitzea ezinezkoa izan bazen ere, jokalari bidasotarrek Gabonetan deskantsatu ...\n2020(e)ko urtarrilak 30 No Responses\nEuropako Kopako garaipenaren 25. urteurrena ospatuko du hiriak Bidasoarekin batera. Gaur aurkeztu dute “Made in Irun” programa. Kopa irabazi zen egunarekin bat etorriz, apirilaren 22ra arte hainbat jarduera antolatuko dira Irunen. 1994/95 denbora...


Otsaileko jaiak - Irungo Udala\nOtsaila jai ekintzez jositako hilabetea da Irunen. Haietako asko, bereziki, gure eskualdekoak edo ingurukoak dira; hala nola, Inudeen eta Artzainen konpartsa. Gipuzkoako 3 udalerritan bakarrik egiten da edo baserri giroko inauteria, Bidasoa eskualdeko berezkoa dena\nOtsailaren 4an, ohitura da Euskal Herriko herri askotan santa horren ohorez koplak kantatzera irtetea. Irunen, esaterako, ikastetxeak, abesbatzak, lagun-taldeak biltzen dira hiriko zenbait lekutan kantatzeko, euskal jantzi ohizkoak jantzita eta eskuan makila dutela koplen erritmoa markatzeko.\nUrtez urte, kaldereroak dira lehenak Hungriatik gure hirira iristen inauterien hasiera iragartzera. Irunen, Irungo Atsegiña elkartearen eskutik, hiriko erdiguneko kaleetatik aterako da kaldereroen konpartsa.\nInude eta Artzaien konpartsa\no Kaldereroen ondoren, inudeek betetzen dituzte Irungo erdiguneko kaleak, nor bere bikotekidearekin. 300 lagun inguruk, dantzari eta figuranteak, desfilatzen dute hiritik, Raimundo Sarriegiren martxen erritmoan. Ibilbidean, zenbait eszenifikazio egiten ditu konpartsak, inudeak beren haurrekin medikuari eginiko bisita eta txertoa, idazkariek haurren izena hartzearen akta edota apaizak haur bakoitzarik emandako bedeinkapena, besteak beste. Desfilea konpartsako kide guztiek fandango eta arin-arina (ohizko bi euskal dantza) San Juan Harria plazan eta Urdanibia plazan dantzarekin amaitzen da.\nKonpartsako kide guztiek bi euskal dantza ohizko horiek dantzatzen dituzte San Juan Harria plazan eta Urdanibia plazan.\nBaserriz baserri izenez ere ezaguna, inauteri hau Irungo landaguneko baserri eta etxeetan barrena ibiltzen da kaldereroen ondorengo hurrengo larunbatean. Irungo kultur elkarte eta bestelako elkarte zenbaitek dantzari-taldeak antolatzen dituzte, eta beren inguruko landagunean irteten dira.\nNeskek poxpolinaren jantzi berezia janzten dute, beren alkandoretako maukak zinta gorriz eta urdinez sigi-sagan apainduta eta gonari kaxkabiloak josita. Mutilek alkandora eta galtza zuriak jantziko dituzte, eta galtzak zinta gorriz eta urdinez apainduko dituzte erronbo moduan. Gerriko eta txapel gorriak ere jantziko dituzte. Azkenik, zapi estanpatua eramango dute lepoan lotuta.\nNeska-mutilek ohizko fandangoa eta arin-arina dantzatuko dituzte etxe bakoitzaren atarian. Dantzak amaitutakoan, ohizkoa da bertan egindako produktuak, normalean elikagaiak, oparitzea, adibidez, arrautzak, txerrikiak edo sagardoa.\nKaldereroak izan eta hurrengo asteburuan, hogei konpartsa baino gehiago ateratzen dira Irungo kaleak girotzera. Kolorez eta umorez betetzen dituzte kaleak, eta lehiaketa batean parte hartzen dute, non kategoria desberdineko sariak ematen diren.


Esklerosi anizkoitzaren aurkako DNA txertoa arrakastaz probatu dute | Consumer\nEsklerosi anizkoitzaren aurkako DNA txertoa arrakastaz probatu dute\nGaixotasunaren garuneko lesio guztiak nabarmen murriztu zirela erakutsi zuten saiakuntzek.\nMontrealgo (Kanada) Institutu Neurologikoko ikertzaileek diote DNA txerto bat arrakastaz probatu dutela, esklerosi anizkoitza duten pazienteen burmuinean eta immunitate-sisteman eraginkortasunez jarduteko gai dena. Gaixotasun kroniko larria da, sendabiderik gabea, eta nerbio-sistema zentralari kalte larria egiten dio.\nGaixo horietan, sistema immuneak berak erasotzen eta suntsitzen ditu “mielina-zigiluak”, nerbio-zelulen (axoiak) eta bizkarrezur-muinaren muturrak estaltzen dituzten zorro babesle batzuk. Horren ondorioz, axoiak, neuronaren eta neuronaren arteko nerbio-bulkadak transmititzea beren eginkizunen artean, oso kaltetuta edo suntsituta geratzen dira.\nEsklerosi anizkoitza gertatzeko azken arrazoia oraindik ez da ezagutzen, baina gero eta ebidentzia gehiagok adierazten dute sistema immunologikoko antigorputz jakin batzuek jokatzen duten papera; antigorputz horiek mielina-zigilu horiek ezagutzeko eta haiei aurre egiteko gai dira, hala nola zitokinak, zelulek sortutako proteina txikiak eta zenbait sugar-prozesuren arduradunak.\n2004 eta 2006 bitartean, Montrealeko zientzialariek BHT-3009 izeneko txertoa eman zieten bi taldetako esklerosi anizkoitza duten hogeita hamar bat pazienteri. Horietako batzuetan, gaixotasunaren aldi sintomatikoak eta itxurazko igorpen-aldiak aldatu egiten ziren; beste batzuetan, berriz, sintomek okerrera egiten zuten pixkanaka, eta aldi laburrekin tartekatzen ziren.\nTratamenduaren lehen, hirugarren, bosgarren eta bederatzigarren astean, pazienteek txandaka hartu zituzten plebo eta bht-3009ko muskulu-barneko injekzioak, 80 miligramo atorvastin dituzten pilulekin egindako zenbait konbinaziotan. Gantz-erreduktore horren eraginkortasuna dagoeneko frogatu da arazo autoimmuneak dituzten pazienteetan. 13 asteren ondoren, plazeboa hartu zuten parte-hartzaileek txertoaren lau injekzio jaso zituzten.\nIkerketen arabera, emaitzen arabera, “BHT-3009 segurua da eta ondo onartzen da, emaitza onak ematen ditu garun-eskanerretan, eta aldaketa onuragarriak eragiten ditu pazienteen erantzun immunean”. Aldaketa horien bidez, nabarmen murrizten da zitokinak sortzen dituzten zelulen kopurua, batez ere mielina helburu dutenak.\nadn esklerosi txerto


Franqueville-Saint-Pierre - Wikipedia, entziklopedia askea.\nFranqueville-Saint-Pierre Frantziako udalerria da, Itsas Sena departamenduan dagoena, Normandia eskualdean. 2013an 5.483 biztanle zituen.\nKantonamendu canton of Boos\n49° 24′ 04″ N, 1° 10′ 48″ E / 49.4011°N,1.18°E / 49.4011; 1.18Koordenatuak: 49° 24′ 04″ N, 1° 10′ 48″ E / 49.4011°N,1.18°E / 49.4011; 1.18\nBoos, Belbeuf, Le Mesnil-Esnard, Montmain, Saint-Aubin-Celloville eta Saint-Aubin-Épinay\n6.111 (2018ko urtarrilaren 1a)\n3.162 (%51.7) 2.961 (%48.5)\n2007an Franqueville-Saint-Pierre udalerrian erroldatutako biztanleak 5.483 ziren. Familiak 2.003 ziren, horien artean 307 pertsona bakarrekoak ziren (113 bakarrik bizi ziren gizonak eta 194 bakarrik bizi ziren emakumeak), 715 seme-alabarik gabeko familiak ziren, 855 seme-alabak dituzten bikoteak ziren eta 126 seme-alabak dituzten guraso-bakarreko familiak ziren.\n2007an 2.056 etxebizitza zeuden, 2.012 familiaren etxebizitza nagusia ziren, 7 bigarren erresidentzia ziren eta 37 hutsik zeuden. 1.897 etxeak ziren eta 152 apartamentuak ziren. 2.012 etxebizitza nagusietatik 1.644 bere jabearen bizilekua ziren, 349 alokairuan okupaturik zeuden eta 20 doan lagata zeuden; 12 etxek gela bat zuten, 59 etxek bi zituzten, 170 etxek hiru zituzten, 503 etxek lau zituzten eta 1.268 etxek bost zituzten. 1.770 etxek euren parking plaza propioa zuten azpian. 844 etxetan ibilgailu bat zegoen eta 1.065 etxetan bat baino gehiago zituzten.\nFranqueville-Saint-Pierre udalerriko biztanleria-piramidea 2009an .\n2007an lan egiteko adina zuten pertsonak 3.672 ziren, horien artean 2.577 aktiboak ziren eta 1.095 inaktiboak ziren. 2.577 pertsona aktiboetatik 2.379 lanean zeuden (1.256 gizon eta 1.123 emakume) eta 198 langabezian zeuden (91 gizon eta 107 emakume). 1.095 pertsona inaktiboetatik 284 erretiraturik zeuden, 556 ikasten zeuden eta 255 "bestelako inaktibo" gisa sailkaturik zeuden.\n2009an Franqueville-Saint-Pierre udalerrian 2.057 unitate fiskal zeuden, 5.725,5 pertsonek osaturik. Pertsona bakoitzeko diru-sarrera fiskalaren mediana urteko 24.394 euro zen.\n2007an zeuden 252 komertzioetatik, 3 janari enpresak ziren, 2 material elektrikoaren fabrikazioko enpresak ziren, 8 bestelako produktu industrialen fabrikazioko enpresak ziren, 39 eraikuntza enpresak ziren, 67 ibilgailuen saltze eta konpontze enpresak ziren, 14 garraio enpresak ziren, 13 ostalaritza eta jatetxe enpresak ziren, 7 informazio eta komunikazio enpresak ziren, 14 finantziazio enpresak ziren, 13 higiezinen enpresak ziren, 34 zerbitzu enpresak ziren, 25 administrazio publikoko enpresak ziren eta 13 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 59 zerbitzu publikoetatik, 1 posta bulegoa zen, 2 banku bulegoak, 4 ibilgailuen konpontzeko eta nekazaritza tresnetako lantokiak, 2 ibilgailuen ikuskaritza teknikoko lekuak, 1 autoeskola, 5 igeltseroak, 2 margolariak, 10 zurginak, 4 iturginak, 4 argiketariak, 6 eraikuntza enpresak, 4 ile apaindegiak, 8 jatetxeak, 3 higiezinen agentziak, 1 tintoreria eta 2 apaindegiak.\n2009an zeuden 22 establezimendu komertzialetatik, 2 supermerkatuak, 2 brikolaje denda handika, 2 120 m2 baino gehiagoko dendak, 2 okindegiak, 3 harategiak, 1 liburu denda zen, 1 arropa denda zen, 2 etxerako tresna dendak, 1 zapata-denda zen, 3 altzari dendak, 1 lurrin-denda zen eta 2 lore-dendak ziren.\n2000. urtean Franqueville-Saint-Pierre udalerrian 10 nekazaritza-ustiategi zeuden, 492 hektarea erabiltzen.\n2009an 2 haur-eskola eta lehen-hezkuntzako eskola 1 zegoen. Franqueville-Saint-Pierre udalerrian hezkuntza orokorreko lizeo bat zegoen 1.282 ikaslekin.\nBoos (2,3 km)\nSaint-Aubin-Épinay (2,5 km)\nAmfreville-la-Mi-Voie (3,6 km)\nSaint-Léger-du-Bourg-Denis (3,9 km)\nSaint-Aubin-Celloville (3,9 km)\nAzken aldaketa 11 otsaila 2021(e)an, 21:56(e)tan\nOrriaren azken aldaketa: 11 otsaila 2021, 21:56.


150etik gora profesional trebatu eta 10 talde profesional baino gehiago eratu ditugu. Sare publikoko osasun alorreko profesionalen lankidetza dira IZARGAINek 20 urteotan egindako trebakuntza-lanaren froga. Psikologoak eta psikiatrak, erizainak, oinarrizko arretako medikuak, lehen eta bigarren hezkuntzako hezitzaileak. denetarik izan dira gure artean. EHUko irakasleak izan ditugu aholkulari eta entzute handiko beste profesional batzuen laguntza jaso dugu. Horri esker, gure ikastaro eta mintegiak erreferentzia izan dira etengabeko prestakuntzan.\n"Curriculum edo administrazio alorreko hierarkien kontra borrokatzen saiatu gara"\nHasiera-hasieratik saiatu gara curriculum eta administrazio alorreko hierarkien aurka borrokatzen, eta komunitate-mailako lotura-sarea eratzen duten gizarte-eragile herrikoiak erreskatatzea lortu dugun bezalaxe, erreferentzial semantiko eta pragmatikoak sortzen lagundu dugu, psikiatrek, psikologoek, medikuek eta ikastoletako hezkuntza bereziko langileek erabili zitzaten. Profesional horiek taldetan elkartu eta beren esperientziak, baliabideak eta balioak partekatzen dituzte.\nEtengabeko prestakuntzako ekintza hauei buruzko informazio gehiago nahi izanez gero, pdf formatuko fitxategi hau jaitsi dezakezu :\nGizabanakoekin egunero ditugun harremanek eta egiten dugun lanak talde guztiek duten konplexutasuna uzten dute agerian, taldean saihestezina baita harremana, eta komunikazio arloko erreferentzien eta dialektikaren heterogeneotasuna elkarrekintza-sare aldakor eta desberdin bat eratuz joaten baita. Hala, garapenari, antsietateari, erlazioei, nortasunari, auto-estimuari. lotutako egoerei aurre egiteko eta egoera horiek jasotzeko aukera ematen da, gizabanakoentzat, taldeentzat eta teknikarientzat gatazkatsuak diren egoeretan.\nPraktikaren esparru zehatz horrek eramaten gaitu etengabe ikasten jarduteko prest egotera, bi helburu nagusirekin: taldeen eta erlazionatuta dauden gizabanakoen arteko dinamikak arautzen dituzten legeak, egoera desberdinak, markagailuak eta materialak bereizi ahal izateko tresnak eskuratzea, batetik, eta beste profesionalei beren jardunean aberasteko baliabideak eskaintzea, bestetik. Taldekako antolakuntzari esker, gure jardunean norbait ondoan izanda, topaleku bat eta elkar aberastu eta ezagutzeko gune bat sortzen da. Lortu nahi dugun helburua ez da kasu zehatzei erantzuten dieten soluzioak bilatzea, besterik gabe, esku hartzeko proposamen isolatuek ez baitute zentzurik esku-hartze hori bideratuko duen eta lortu nahi diren helburuekin erlazionatuko duen erreferente teoriko batean kontestualizatzen ez badira.\nLortu nahi dugun helburua hauxe da, azken batean: norberak erreferente bat, bere burua seguru sentitzeko baliabide batzuk, sortzea eta partekatzea, gero baliabide horietatik abiatuta esku hartzeko modu bereziak sortu, landu eta eraiki ahal izan dezan, taldearekin nahiz gizabanakoarekin duen erlazioan zehar eta egoera desberdinetan erabili ahal izateko.


AGINDUA, 2017ko abenduaren 27koa, Ekonomiaren Garapeneko eta Azpiegituretako sailburuarena, nekazaritzako produktuen eta elikagaien kalitate-araubideetarako laguntzen deialdiko oinarriak onartzeko dena, 2018ko ekitaldirako. - Ekonomiaren Garapena eta Azpiegitura Saila - Euskadi.eus\nAzpigaia: Nekazaritza eta arrantza; Informazio etak komunikazioak; Industria; Gobernua eta herri administrazioa\nArtikulu bakarra Onartzea nekazaritzako produktuen eta elikagaien kalitate-araubideetarako laguntzen deialdiko oinarri arautzaileak, 2018ko ekitaldirako, I. eranskinean adierazitako eran.\nXEDAPEN IRAGANKORRA. Eraginkortasuna.\nII. KAPITULUA . NEKAZARIEK KALITATE-ARAUBIDEAN PARTE HARTZEKO LAGUNTZAK\nIII. KAPITULUA . KALITATE-ARAUBIDEEK ESTALITAKO PRODUKTUEI BURUZKO INFORMAZIO- ETA PROMOZIO-JARDUERETARAKO LAGUNTZAK\nNekazaritza Politika Bateratuak aldaketa asko izan ditu hasieratik bertatik, hala lehen ardatzean, merkatu-politikan, nola bigarrenean, landa-garapenean. Landa-garapenaren eremuan egin den azken erreformak oinarrizko lehentasunen kopuru mugatu bati eman dio lehentasuna, eta honen bitartez egin da: Landa Garapenerako Europako Nekazaritza Funtsaren (LGENF) bidez landa-garapenari laguntzeari buruzko Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamendua Kontseiluaren 1698/2005 (EE) Erregelamendua indargabetzen du. Erregelamendu honetan aplikatzekoak diren xedapenak Batzordearen 2014ko uztailaren 17ko 808/2014 (EB) Betearazpen Erregelamenduaren bidez ezarri dira. Era berean, Batzordearen 807/2014 (EB) Erregelamendu Eskuordetua, 2014ko martxoaren 11koa, aipatu behar da. Europako Parlamentuaren eta Kontseiluaren 1305/2013 (EB) Erregelamendua osatzen du, Landa Garapenerako Europako Nekazaritza Funtsaren bidezko landa-garapenerako laguntzari buruzkoa, eta xedapen iragankor zenbait gehitu zizkion.\nAZKEN XEDAPENETATIK BIGARRENA. Ondorioak.\nOinarria. Laguntza Motak.\nNekazariek Kalitate-Araubideetan Lehen Aldiz Parte Hartzeko Laguntza. Urteko Ordainsari Bat Emango Da Ustiategiko; Ordainsari Horren Zenbatekoa Kalkulatzeko, Kontuan Hartuko Dira Zenbaterainokoak Diren Eskatzaileari Kalitate-Araubideak Eragiten Dizkion Kostu Finkoak, Onuraduna Inskribatzen Denetik 5 Urtera Gehienez.\nInformazio- Eta Promozio-Jardueretarako Laguntza, Ekoizle Taldeek Erkidegoko Merkaturako Egindako Jardueretarako, Kalitate-Araubideren Batek Estalitako Produktuei Begira. Diru-Laguntza Zuzen Baten Bidez Lagunduko Da Informazio- Eta Promozio-Ekintzetan Diruz Lagundu Daitezkeen Kostuen Ehuneko Baten Gainean.\nNekazariek Ii. Kapituluko Kalitate-Araubideetan Parte Har Dezaten Ematen Diren Laguntzak Finantzatzera Bideratutako Aurrekontu-Kreditua 207.446,81 Eurokoa Da; Horietatik, 97.500,00 Euro Euskal Autonomia Erkidegoko Aurrekontu Orokorren Kontura Finantzatuko Dira, Eta 109.946,81 Euro Lgenf Europako Funtsaren Kontura, Euskal Autonomia Erkidegoko Landa Garapenerako 2015-2020 Programaren Babesean. 2018Ko Ekitaldiko Ordainketa-Kredituari Dagozkio Denak.\nIii. Kapituluko Kalitate-Araubideek Estalitako Produktuei Buruzko Informazio- Eta Promozio-Jarduerak Finantzatzera Bideratutako Aurrekontu-Kreditua, Berriz, 484.042,55 Eurokoa Da; Horietatik, 227.500,00 Euro Euskal Autonomia Erkidegoko Aurrekontu Orokorren Kontura Finantzatuko Dira, Eta 256.542,55 Euro Lgenf Europako Funtsaren Kontura, Euskal Autonomia Erkidegoko Landa Garapen Iraunkorreko 2015-2020 Programaren Babesean. 2018Ko Ekitaldiko Ordainketa-Kredituari Dagozkio Denak.\nOinarria. Onuradun Izateko Betekizun Orokorrak.\nDiruz Lagundu Daitezkeen Gastuak Dituzten Establezimenduak Euskal Autonomia Erkidegoko Lurraldean Egon Behar Dira.\nEz Dute Izan Behar Diru-Laguntza Edo Laguntza Publikoak Eskuratzea Eragozten Duen Zehapen Administratiborik Edo Penalik, Ezta Horretarako Legezko Inolako Debekurik Ere, Sexu-Bereizkeriagatiko Debekuak Barnean Izanik, Emakumeen Eta Gizonen Arteko Berdintasunerako Otsailaren 18Ko 4/2005 Legearen Azken Xedapenetatik Seigarrenean Xedatutakoarekin Bat.\nAdministrazio-Bideko Itzulketa- Edo Zehapen-Prozeduraren Bat Izanez Gero, Laguntzak Baldintzatuta Egongo Dira Prozedura Hori Ebatzi Arte; Zehapena Berresten Bada, Laguntzak Ukatuko Zaizkie.\nOinarria. Eskabideak Eta Dokumentazioa.\nLaguntza-Eskabidea Ii. Eranskinean Dago Eredua webgune honetan egongo da eskura: http: //www.euskadi.eus. Elikagaien Kalitate eta Industriako zuzendariari igorri behar zaio. Aurrez aurre Ekonomiaren Garapen eta Azpiegitura Sailaren bulegoetan aurkeztuko dira (Donostia kalea 1, 01010 Vitoria-Gasteiz) edo Administrazio Publikoen Administrazio Prozedura Erkidearen urriaren 1eko 39/2015 Legearen 16. artikuluan ezarritako tokietako batean, eta Euskal Autonomia Erkidegoko Administrazio Orokorraren eta bere erakunde autonomoen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuarekin bat.\nLaguntza-eskatzaileek, 19. eta 26. oinarrietan adierazitako agiriez gain, hauek aurkeztu beharko dituzte:\nII. eranskineko ereduaren arabera egindako eskabidea. Webgune honetan eskura daiteke: http://www.euskadi.eus. Webgune horretan informazioa bete eta grabatu ostean, inprimatu egin beharko da, eta sinatuta igorri.\nDiru-laguntzaren eskabidea aurkezteaz batera, erakunde eskatzaileak baimena ematen dio organo kudeatzaileari zuzenean egiazta ditzan zerga-betebeharrak eta Gizarte Segurantzarekikoak egunean ordainduta dituela eta eskatzailearen identitatea (NAN bidez). Hala ere, eskatzaileak berariaz uka dezake baimen hori, eta halakorik egiten badu, egiaztagiriak eta identitatea egiaztatzeko agiriaren (NAN) kopia bat aurkeztu beharko ditu.\nAurreko ekitaldietan deitutako laguntzen onuradunek, eta aldaketarik ez bada egon, Administrazio Publikoen Administrazio Prozedura Erkidearen urriaren 1eko 39/2015 Legearen 53. artikuluko 1. zenbakiaren d) letran ezarritakoarekin bat eginda, 2. zenbakiaren a) eta c) letretan xedatutako agiriak bakarrik aurkezteko aukera izango dute.\nEskabideak aurkezteko epea hilabetekoa izango da, agindu hau indarrean sartzen denetik.\nEskatzaileek nahi duten hizkuntza ofizialean aurkeztu ahal izango dituzte laguntza-eskabidea eta eskatutako agiriak. Halaber, laguntza-eskabidearen ondoriozko jarduketetan, eta prozedurak irauten duen bitartean, eskatzaileak hautatutako hizkuntza erabiliko da, Euskararen erabilera normalizatzeko Oinarrizko Legean (azaroaren 24ko 10/1982 Oinarrizko Legean) xedatutakoa betez.\nEskabideak baldintza guztiak betetzen ez baditu, interesdunari jakinaraziko zaio hamar egun balioduneko epea duela akatsa zuzentzeko edo behar diren agiriak eransteko. Halaber, adieraziko zaio horrela egin ezean atzera egin duela ulertuko dela, Elikagaien Kalitate eta Industriako zuzendariak ebazpena eman ostean, urriaren 1eko 39/2015 Legearen 68. artikuluan xedatutakoarekin bat.\nEdonola ere, Elikagaien Kalitate eta Industriako zuzendariak beharrezkotzat jotzen duen agiri edota informazio osagarri oro eska diezaioke eskatzaileari, aurkeztutako eskabidea egokitu, ulertu, ebaluatu eta izapidetzeko.\noinarria. Laguntzen kudeaketa.\nElikagaien Kalitate eta Industriako Zuzendaritza da laguntza hauek kudeatzeko organo eskuduna\nBalorazio-batzorde bat sortuko da eskabideak aztertu eta ebaluatzeko. Hiru pertsonak osatuko dute: batzordekideak izango dira hirurak, zuzendaritza eskudunari atxikiak, horietako bat programa honen arduraduna izango da, eta zuzendaritza horretako teknikarien artean aukeratuko dira beste biak. Elikagaien Kalitate eta Industriako zuzendariak izendatuko ditu horiek guztiak, ebazpen bidez, eta ebazpen horretan adieraziko da nor izango diren batzorde horretako idazkaria eta batzordeburua. Batzordeak, bere eginkizunak betetzeko, arloko adituei eskatu ahal izango die bere bileretan parte hartzeko eta aholkularitza emateko, beharrezko irizten duenean.\nBalorazio-batzordeak eginkizun hauek ditu:\nAurkeztutako eskabide guztiak aztertzea, eta aplikatzekoa den araudia betetzen ez dutenak baztertzea. Baztertutako horien zerrenda egingo du, eta banan-banan azalduko du zein izan den baztertzeko arrazoia.\nAraudia betetzen duten eskabideak ebaluatzea, laguntzen irizpide objektiboen eta kuantifikatze-irizpideen arabera.\nLaguntza-mota bakoitzeko, onuradun bakoitzari eman beharreko zenbatekoari buruzko proposamen bat egitea. Proposamen hori behar bezala justifikatu eta arrazoitu beharko da.\nOtsailaren 7ko 43/2017 Dekretuaren 22. artikuluan ezarritakoarekin bat, aurkeztu diren eskabideak eta agiriak aztertuta, eta batzordeari iritsi zaion proposamena ikusita, Elikagaien Kalitate eta Industriako zuzendariari dagokio deialdia ebaztea. Ebazpen-proposamenarekin bat ez datorren ebazpenik ematen badu, behar bezala arrazoitu beharko du.\nEbazpenak arrazoituta egon behar du, eta informazio hau jaso behar du gutxienez:\nII. kapituluko laguntzei buruz:\nOnuradunaren izena edo sozietate-izena.\nGuztira zenbat jaso behar duen, eta, kopuru horretatik zenbat finantzatu behar den LGENF Europako funtsaren kontura eta zenbat Euskal Autonomia Erkidegoko aurrekontuaren kontura.\nIII. kapituluko laguntzei buruz:\nEkoizle onuradunen taldea.\nDiruz lagundu daitezkeen gastuen zenbatekoa.\nDiru-laguntzaren kopurua, eta, kopuru horretatik zenbat finantzatu behar den LGENF Europako funtsaren kontura eta zenbat Euskal Autonomia Erkidegoko aurrekontuaren kontura.\nAgindu hau indarrean sartu eta gehienez sei hilabeteko epean eman eta jakinaraziko da ebazpena. Epe hori bukatu eta ebazpen berariazkorik eman ez bada, interesdunek ezetsitzat jo beharko dituzte eskabideak, hala ezartzen baita urriaren 1eko 39/2015 Legearen 25. artikuluan.\nEbazpenak laguntza baietsi nahiz ezetsi, beraren aurka, interesdunak gora jotzeko errekurtsoa aurkez diezaioke Nekazaritzako, Arrantzako eta Elikagai Politikako sailburuordeari. Horretarako, hilabeteko epea izango du ebazpenaren jakinarazpena jaso eta hurrengo egunetik aurrera, edo hiru hileko epea administrazio-isiltasunak ondorioak izan eta hurrengo egunetik aurrera, urriaren 1eko 39/2015 Legearen 121. artikuluan xedatutakoarekin bat.\nAurreikusitako laguntzei buruzko ebazpena banan-banan jakinarazi behar bada ere, Elikagaien Kalitate eta Industriako Zuzendaritzaren ebazpen baten bidez Euskal Herriko Agintaritzaren Aldizkarian argitaratuko da agindu honen babesean laguntza jasoko duten pertsonen zerrenda; bertan, emandako kopuruak ere adieraziko dira, publiko egiteko baino ez.\nOnuradunei emateko, ezinbestekoa izango da Euskal Autonomia Erkidegoko Administrazio Orokorrak eta haren erakunde autonomoek emanda dituzten izaera bereko laguntzen edo diru-laguntzen arloan hasi eta oraindik izapidetzen ari diren itzulketa- edo zehapen-prozedura guztiak amaituta egotea.\noinarria. Onuradunen betebeharrak.\nEmandako diru-laguntza onartzea. Horren haritik, diru-laguntzaren onuradunak ez badio diru-laguntzari idatziz uko egiten diru-laguntza emateko jakinarazpena jaso eta hamabost eguneko epean, diru-laguntza hori isilbidez onartu dela ulertuko da.\nDiruz laguntzen den gastua egitea emate-ebazpenak xedatzen duen epean.\nZertarako ematen den diru-laguntza, horretarako erabiltzea.\nEskatutako informazio guztia ematea Elikagaien Kalitate eta Industriako Zuzendaritzari, Kontrol Ekonomikoko Bulegoari eta Herri Kontuen Euskal Epaitegiari, jasotako laguntzak nola erabili diren eta haien helburuak bete diren fiskalizatzeko eginkizunetan.\nIdatziz jakinaraztea beste administrazio batek, erakunde publiko zein pribatuk, diru-laguntzak eta laguntzak eman dizkiotela diruz lagunduko den ekintza berbererako. Jakinarazpen hori aldaketa horren berri izan eta hamabost egun naturaleko epean, eta, edozein kasutan, jasotako funtsei eman zaien erabilera justifikatu baino lehen egin beharko da.\nLaguntza emateko kontuan hartzen den egoera subjektibo edo objektiboren bat aldatzen bada, aldaketa idatziz jakinaraztea Elikagaien Kalitate eta Industriako Zuzendaritzari. Jakinarazpen hori aldaketa horren berri izan eta hamabost egun naturaleko epean, eta, edozein kasutan, jasotako funtsei eman zaien erabilera justifikatu baino lehen egin beharko da.\nAzaroaren 11ko 1/1997 Legegintzako Dekretuak onartutako Euskal Autonomia Erkidegoko Ogasun Nagusiaren Antolarauei buruzko testu bategineko 50. artikuluan eta Diru Laguntzei buruzko azaroaren 17ko 38/2003 Lege Orokorraren 14. artikuluan ezarritako betebeharrak betetzea.\n47/2017 Dekretuaren 9. artikuluan ezarritako informazio- eta publizitate-betekizunak betetzea (otsailaren 7ko Dekretua, Euskal Autonomia Erkidegoko Landa Garapenerako 2015-2020 Programan jasota dauden laguntzen esparru-araudia ezartzekoa).\noinarria. Gauzatzeko epeak.\noinarria. Gastua justifikatzea.\nLaguntzen gastua justifikatzeko, Elikagaien Kalitate eta Industriako Zuzendaritzari aurkeztu behar zaizkio jatorrizko agiri hauek edo, horien ezean, kopia konpultsatuak:\nIII. kapituluan jasotako laguntzetan, egindako jardueren justifikazio-memoria.\nII. kapituluko laguntzei dagokienez, kalitate-araubideen kontrol-agintaritzak edo ziurtapen-organoek egindako ziurtagiria. Ziurtagirian hauek adieraziko dira: zein egunetan sartu den eskatzailea kalitate-araubidean eta, kasu bakoitzean, zenbat hektarea, abelburu, milioi litro eta erlauntz diren.\nIII. kapituluko laguntzei dagokienez, bankuko fakturak eta ordainketa-egiaztagiriak. Memoria gehigarria ere aurkeztu beharra dago, egindako fakturen eta ordainketen datuen taula xehatua jasota, baldin eta 50 faktura baino gehiago badaude edo gaztelania eta euskara ez diren beste hizkuntza batzuetan agiriak eta/edo fakturak badaude.\nErantzukizunpeko aitorpena, non zehaztuko den ekintzak justifikatzeko agiriak, fakturak eta ordainketak justifikatzeko gainerako ziurtagiriak ez direla aurkeztu diruz laguntzeko moduko beste programa batzuk justifikatzeko. Aitzitik, agiri horiek aurkeztu baldin badira diruz laguntzeko moduko beste programa batzuk justifikatzeko, zehaztu beharko da programak zein diren eta, ordainketaren faktura edo ziurtagiri bakoitzari dagokionez, zein den jasotako diru-laguntzaren ehunekoa.\nLaguntzei dagozkien proiektuetako gastuak aurkezteko azken eguna 2019ko otsailaren 28a da gehienez.\nElikagaien Kalitate eta Industriako zuzendariak, eskaera arrazoitu bidez, egoki deritzon edozein agiri gehigarri eskatu ahal izango du.\nLaguntza bien onuradunei ordaindu baino lehenago, helburua eta gastua bete direla egiaztatu beharko dute, aurreko oinarrian xedatutako agirien bidez.\nForu-ogasunarekiko eta Gizarte Segurantzarekiko zerga-betebeharrak egunean dauden, Elikagaien Kalitate eta Industriako Zuzendaritzak egiaztatuko du, automatikoki. Edonola ere, eskatzaileak berariaz uka dezake baimen hori laguntza-eskabidea, eta halakoetan, dagokion egiaztagiria aurkeztu beharko du, azaroaren 11ko 1/1997 Legegintza Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 50.3 artikuluan xedatutakoari jarraikiz.\nLGENF Europako funtsaren arabera aitortutako laguntzak erakunde ordaintzailearen bidez ordainduko dira, erakunde ordaintzailearen zuzendariak horretarako ebazpenak eman ondoren, Euskal Autonomia Erkidegoko erakunde ordaintzailea eratu zuen urriaren 3ko 194/2006 Dekretuan xedatutakoarekin bat.\nZehapen-prozeduraren batean edo diru-laguntzen itzultze-prozeduraren batean egonez gero, laguntza jasotzeko, lehenik hura amaitu beharko da. Prozeduraren ondorioz laguntza publikoak jasotzeko desgaikuntza edo itzultzeko betebeharra ezarriko balitz, baldintzapean emandako laguntza indargabetu egingo da, onuradun izateko debekua dakarten egoeretako batean egoteagatik. Hala dagokionean, diru-laguntza hauek onuradunei ordaintzeko, diru-laguntzak itzultzeko betebeharren ordainketak egunean izan beharko dira.\noinarria. Diru-laguntzaren baldintzak aldatzea.\nBaldin eta onartutako proiektua ez bada gauzatzen aurreikusitako epeetan, eskabidearekin batera aurkeztutako proiektua aldatu edo birprogramatu egiten bada, baina proiektua ez bada funtsean aldatzen eta, betiere, laguntza helburu bererako erabiltzen bada, zuzendaritza eskudunari jakinarazi eta justifikatu beharko zaio, idatziz, baina diru-laguntza emateko ebazpena ez da aldatuko. Adierazitako aldaketek proiektua aldatzea badakarte, horren berri ere eman beharko zaio, eta diru-laguntza emateko ebazpena aldatu egingo da.\nBaldin eta diruz lagundutako jardueraren behin betiko eta benetako kostua onetsitako gastuaren aurrekontua (laguntza zehazteko baliatu zena) baino txikiagoa bada, emandako diru-laguntzaren zenbatekoa txikitu egingo da likidazio-ebazpenaren bidez, dagokion proportzio aplikagarrian.\nEskatzaileak eskabide horretan atzera egiteko aukera izango du. Eskatutako laguntzak emateko prozeduraren ebazpena jakinarazi baino lehen egin beharko du atzera. Atzera egitea jasota uzten duen edozein bide erabiliz egin ahal izango da, baldin dagozkion sinadurak baditu, betiere. Elikagaien Kalitate eta Industriako zuzendariak bete-betean onartuko du atzera egite hori, eta prozedura bukatutzat joko du pertsona horri dagokionez.\nEmandako laguntzari uko egin ahal izango dio onuradunak. Laguntza onartu ondoren eta gastua egiten bukatu aurretik egin ahal izango dio uko laguntzari, baldin eta Administrazioak ez badu inolako ordainketarik egin, betiere. Atzera egitea jasota uzten duen edozein bide erabiliz egin ahal izango da, baldin dagozkion sinadurak baditu, betiere. Elikagaien Kalitate eta Industriako zuzendariak berariaz onartuko du atzera egite hori, ebazpen bidez, eta prozedura bukatutzat joko du pertsona horri dagokionez.\nNolanahi ere, onuradunak eskakizunetako eta betebeharretako bat edo, hala badagokio, diru-laguntza emateko ebazpenean xedatutakorik betetzen ez badu eta, hori eginda, laguntzaren helburua osorik galtzen bada, edo Euskal Autonomia Erkidegoko Ogasun Nagusiaren Antolarauei buruzko Legearen 53. artikuluan eta Diru-laguntzei buruzko azaroaren 17ko 38/2003 Legearen 37. artikuluan xedatutako itzulketa-zioetako batean erortzen bada, Elikagaien Kalitateko zuzendariak, ez-betetzeagatiko espedientea izapidetu ondoren, beste ebazpen bat emango du diru-laguntzarako eskubidea osorik edo partez galdu dela eta, behar izanez gero, jasotako laguntzak eta berandutze-interesak Euskal Autonomia Erkidegoko Diruzaintza Nagusiari itzuli behar zaizkiola adierazteko, Euskal Autonomia Erkidegoaren Aurrekontu Orokorren kontura egiten diren bermeen eta itzulketen jardunbide orokorra arautzen duen abenduaren 17ko 698/1991 Dekretuan eta Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53. artikuluan xedatutakoaren arabera. Nolanahi ere, ez dira baztertzen gainerako bidezko ekintzak. Kopuru horiek guztiak diru-sarrera publikotzat joko dira, legezko ondorio guztietarako.\nArau-hauste administratibotzat har daitezkeen gertakarien ondorioz hasten bada itzulketa-prozedura, organo eskudunari jakinaraziko zaizkio gertakariok, dagokion zehapen-prozedura has dezan.\nKalitate-programetan ekoizle gehiago sar dadin erraztea.\nKalitate-programetan sartzeak ustiategiei eragiten dizkien gainkostuak murriztea.\nBiodibertsitatea, nekazaritza-lurzorua, haren mendeko paisaiak eta ekosistemak zaintzeko eta leheneratzeko eragin handiagoa duten kalitate-programak erraztea.\nEuskal Autonomia Erkidegoan erregistratutako ustiategien titularrak izan daitezke laguntza hauen onuradunak, baldin eta kalitate-araubideetan lehen aldiz parte hartzen badute edota Ekoizpen Ekologiko Ziurtatuaren kalitate-araubideko produkzio-bideak lehendabizi hartzen badituzte 2017ko urriaren 1etik deialdi honetan ezarritako epearen azken egunera bitartean. Ondorioz, ezin izango dira onuradun izan kalitate-araubide hautagarrietan dagoeneko inskribatuta daudenak edo beraietan parte hartu dutenak, Ekoizpen Ekologiko Ziurtatuaren kasuan izan ezik.\nEuropar Batasunean aitortutako eta Euskal Autonomia Erkidegoan ezarritako kalitate-araubideren baten barruan egon behar dute onuradunek, edo Euskal Autonomia Erkidegoan aitortu eta ezarritako araubideren batean:\nEuropar Batasunean aitortutako araubideak, Euskal Autonomia Erkidegoan ezarrita daudenak, zehazki, babestutako jatorri-deiturak (BDJ), adierazpen geografiko babestuak (AGB) eta ekoizpen ekologikoa, Erregelamendu hauen arabera: Europako Parlamentuaren eta Kontseiluaren 1151/2012 (EB) Erregelamendua, ardoari buruzko Europako Parlamentuaren eta Kontseiluaren 1308/2013 (EB) Erregelamendua (II. zatia, II. titulua, I. kapitulua, 2. atala) eta 2007ko ekainaren 28ko 834/2007 (EE) Erregelamendua, produktu ekologikoen ekoizpenari eta etiketatzeari buruzkoa, edota horien ordezko edozein arau:\nErrioxa/Rioja jatorri-deitura (JD) eta Arabako Txakolina/Txakoli de Álava/Chacolí de Álava, Bizkaiko Txakolina/Txakoli de Bizkaia/Chacolí de Bizkaia, Getariako Txakolina/Txakoli de Getaria/Chacolí de Getaria, eta Idiazabal babestutako jatorri-deiturak (BJD).\nEuskal Okela eta Gernikako Piperra/Pimiento de Gernika adierazpen geografiko babestuak (AGB).\nEkoizpen Ekologikoa Ziurtatua.\nEuskal Autonomia Erkidegoko elikagaien artisau-ekoizpena.\nEBk aitortutako kalitate-araubideak, Euskal Autonomia Erkidegoan ezarrita daudenak, Euskal Autonomia Erkidegoak aitortutako eta bertan ezarritako nekazaritako produktuen eta elikagaien ustiategiak egiaztatzeko araubideak barne Eusko Labela. Horien babesean daude nekazaritzako produktu hauek: euskal letxuga, euskal tomatea, Ibarrako piparrak, euskal babarrunak, Arabako patata, oliba-olio birjina estra, euskal sagardoa, euskal esnea, euskal baserriko oilaskoa, euskal baserriko arrautza, euskal esne bildotsa, baserriko txerria, eta eztia.\nElikagaien Kalitate eta Industriako Zuzendaritzak kalitate-araubide hautagarri bakoitzari eskatuko dio, eskabideak egiteko epea hasi aurretik, araubide bakoitzean inskribatuta dauden ustiategi-ekoizleen titularren zerrenda osoa eta, behar bada, urtean zehar izandako mugimenduen zerrenda (altak eta bajak) eta onuradun bakoitzari esleitutako unitate kopuruen zerrenda, laguntzaren zenbatekoa kalkulatzeko.\noinarria. Eskakizun espezifikoak.\nDiruz lagundu daitezkeen kalitate-araubideetan inskribatu eta hango erregelamendu eta arau teknikoak bete behar dituzte, baita, halakorik badago, araubide horiei lotutako ekoizle-erregistroetakoak ere.\nDiruz lagundu daitekeen kalitate-bereizgarri bakoitzean indarrean dauden kontrol- eta ziurtatze-tasak egunean ordainduta izan behar dituzte.\noinarria. Dokumentazio espezifikoa.\nNekazari aktiboa dela justifikatzeko agiria, 2015. urtetik aurrera nekazaritzari eta abeltzaintzari zuzeneko ordainketak eta bestelako laguntza-araubideak aplikatzeari eta zuzeneko ordainketak eta nekazaritza-garapenerako ordainketak kudeatu eta kontrolatzeari buruzko abenduaren 19ko 1075/2014 Errege Dekretuarekin bat.\nMemoria zehatza, gutxienez hauek adierazita: ustiategiaren deskribapena, kokalekua, egiten den produktuaren ekoizpen-, transformazio- edo elaborazio-prozesua, eta zer-nolako kontrol-ekintzak izan dituen eta izango dituen.\nEuskal Autonomia Erkidegoko Nekazaritzako Ustiategien Erregistroko inskripzioaren ziurtagiria, bera titularra den nekazaritza-ustiategiarena.\nKalitate-araubideren batean inskribatu izanaren ziurtagiria.\nKasuan kasu, hektarea, abelburu, erlauntz eta esne litro kopuruaren ziurtagiria, laguntzaren hasierako zenbatekoa kalkulatzeko.\nAurreko ekitaldietan deitutako laguntzen onuradunek, eta aldaketarik ez bada egon, urriaren 1eko 39/2015 Legearen 53. artikuluko d) letran ezarritakoarekin bat eginda, aurreko zenbakiaren a), b) eta e) letretan adierazitako agiriak bakarrik aurkezteko aukera izango dute.\nKapitulu honetako laguntzen ondorioetarako, diruz lagundu daitezke: onuradunak kalitate-araubide hautagarrietan inskribatzeak eragindako kostuak, araubide horietako partaidetza-kuota eta, halakorik badago, behar diren kontroletarako gastuak.\nEkoizle berak parte har dezake araubide batean baino gehiagotan, edo produkzio-bide bat baino gehiago hartu araubide bererako Ekoizpen Ekologiko Ziurtatuaren kasuan eta, ondorioz, bakoitzari dagozkion laguntzak biltzearen ondoriozko onura izan, 22.1 oinarrian xedatutako gehieneko mugaraino.\noinarria. Esleitzeko prozedura.\nBalorazio-batzordeak aztertuko ditu nekazariek II. kapituluko kalitate-araubideetan lehen aldiz parte hartzeko laguntza izateko eskabideak. Ebaluazio hori baino lehen, Zuzendaritzari atxikitako teknikari batek aztertuko du eskabide bakoitza, hau da, eskabidearen analisi tekniko eta ekonomikoa egin, txosten batean eskabide bakoitza deialdirako egokia den ala ez adierazi, eta txostena batzordeari aurkeztuko dio. Txostena ez da loteslea izango. Laguntza hori honela kalkulatuko da: diruz lagundu daitekeen kasuan kasuko araubidean ziurtatutako unitateak bider diruz lagundu daitekeen kalitate-araubide bakoitzerako kalkulatutako urteko unitate-zenbatekoak. 2018ko deialdirako, III. eranskineko taulakoak izango dira.\nDeialdiko zuzkidura ekonomikoa nahikoa bada kalkulatutako kopuruak emateko, guztiek jasoko dute erabakitako zenbatekoa. Ezarritako gehieneko zuzkidura orokorra nahikoa ez bada eskabide guztietarako, lehentasun-irizpide hauen arabera emango da:\nEkoizpen Ekologiko Ziurtatuaren araubidean sartzen diren ekoizleak, edo kalitate-araubide horretako produkzio-bideak lehendabizi hartzen dituzten ekoizleak.\nBJD edo AGBn sartzen diren ekoizleak.\nDiruz lagundu daitezkeen gainerako kalitate-araubideetan sartzen diren ekoizleak.\nDiruz lagundu daitezkeen gainerako kalitate-araubide batean baino gehiagotan inskribatuta dauden ekoizleak.\nSektorean lehendabizi sartzen diren nekazari gazteak diren ekoizleak.\nEmakumeen titulartasuneko ustiategiak, titulartasun hori osorik izan edo erdibana izan; edo sozietate baten titulartasuneko ustiategiak, baldin eta emakumeek gutxienez % 50eko partaidetza badute, sozietatea bi kidek osatzen duten kasuetan, edo, behintzat, partaidetza orekatua bada, gainerako kasuetan.\nNekazari gazteak diren ekoizleak (< 41 urte).\nMendialdeko nekazaritza-eremuko ustiategiak dituzten ekoizleak.\noinarria. Laguntza zenbatekoa den.\nOnuradunarentzako urteko ordainsaria finkatzeko, kontuan hartuko da zenbateko kostua lagun daitekeen diruz, «kostu finkoak», inskribatzen den kalitate-araubideari edo -araubideei begira. Laguntzaren gehieneko zenbatekoa 3.000 eurokoa da ustiategiko eta urteko, 5 urtez gehienez. Era berean, ez da diru-laguntzarik emango jaso beharreko zenbatekoa ez bada gutxienez 100 eurokoa.\nLaguntza honela kalkulatuko da: onuradunak diruz lagundu daitekeen kasuan kasuko araubidean ziurtatzera aurkeztutako unitateak bider diruz lagundu daitekeen kalitate-araubide bakoitzerako kalkulatutako urteko unitate-zenbatekoak; M03.1.10. Ziurtatze-kostuak izeneko agiriko taulan adierazitakoarekin bat, III. eranskinean.\nElikatean produktu horien sarrera areagotzea; horretarako, produktuen eskaera sustatzeko, kontsumitzaileak eta janari-banatzaile profesionalak informatu behar dira kalitate-araubideez, egon badaudela, zer esan nahi duten eta zer abantaila duten.\nartikuluko eskakizun orokorrak ez ezik, honako hauek ere bete behar dituzte:\nLaguntza eskatzen duten erakundeak diruz lagun daitekeen kalitate-araubideren baten partaide izan beharko dira.\nKalitate-araubideren batek estalitako produktuei buruzko informazio- eta promozio-ekintzak izan behar dira.\nEBko legeak eta nazio mailako lege aplikagarriak bete behar dira, eta, zehatzago esanda, aipamen argi bat egin behar zaie beti alkoholdun edarien kontsumo arduratsuari eta alkohol-abusuaren arriskuari buruzko lege- eta erregelamendu-xedapenei, hauetarako informazio- eta promozio-jardueretan: Errioxa/Rioja jatorri-deitura kalifikatua, Arabako Txakolina/Txakoli de Álava/Chacolí de Álava, Bizkaiko Txakolina/Txakoli de Bizkaia/Chacolí de Bizkaia eta Getariako Txakolina/Txakoli de Getaria/Chacolí de Getaria babestutako jatorri-deiturak.\nInformazio, sustapen eta publizitaterako materialak kalitate-programei buruzko EBren logoa izan behar du.\noinarrian xedatutako agiri orokorrez gain, agiri hauek ere aurkeztu behar dituzte kapitulu honetan adierazitako laguntza eskatu nahi dutenek:\nMemoria zehatza, egingo diren informazio- eta promozio-jarduerak adierazita: zer helburu duten, zein eremutan, zein herrialdetarako diren, zer produktu mota sustatuko diren, zer neurri espezifiko aplikatuko den ekintza bakoitzean, zein den ekintza bakoitzerako aurreikusitako kostua, eta zer egunetan egingo diren, ahalik eta zehatzena. Horretaz gain, ekoizle kopurua ere zehaztuko da, hauek identifikatuta: zenbat gazte eta emakume diren, zer enpresa diren, zer bolumen ziurtatu den, zenbateraino handitu daitekeen eskaintza, eta bestelako irizpide batzuk ere, eskabidea hautatzeko edo, horren ostean, laguntzaren zenbatekoa kalkulatzeko garrantzitsutzat hartuz gero.\nInformazio, promozio- eta publizitate-materialak, arau erkideekin bat datozela eta 25. oinarrian xedatutakoa betetzen dutela ikusteko xedeaz.\noinarria. Diru-laguntzak jaso ditzaketen jarduerak.\nEkoizle taldeentzako laguntzak erabiliko dira kalitate-araubideek estaltzen dituzten produktuei buruz Erkidegoko merkatuan egiten diren informazio- eta promozio-jarduerek eragiten dituzten kostuak ordaintzeko.\nLaguntzatik onura atera dezaketen jarduerek ezaugarri hauek izan behar dituzte:\nKontsumitzaileek II. kapituluan, «Kalitate-araubideetan estreinakoz parte hartzeko laguntza», adierazitako kalitate-araubideen estaldurapean dauden produktuak eros ditzatela izango dute xede.\nHizpide diren produktuen ezaugarri edo abantaila zehatzak nabarmenduko dituzte; batez ere, kalitatea, ekoizpen-metodo zehatzak, animalien ongizaterako arau zorrotzak eta ingurumenarekiko errespetua.\nErkidegoko merkaturako informazio- eta promozio-jarduerak baino ez dira diruz lagunduko.\nEzin dira diruz lagundu informazio- eta promozio-jarduera hauek:\nFruta eta Barazki Ekoizleen Elkarteek sustatutakoak, eta horien eragiketa-funtsen bidez diruz lagundutakoak.\nKalitate-araubide hautagarrietako merkataritza-markak kontsumitzera bultzatzen dutenak.\nMezu nagusitzat produktuaren jatorria hartzen dutenak, kasu hauetan izan ezik: Idiazabal, Arabako Txakolina/Txakoli de Álava/Chacolí de Álava, Bizkaiko Txakolina/Txakoli de Bizkaia/Chacolí de Bizkaia eta Getariako Txakolina/Txakoli de Getaria/Chacolí de Getaria babestutako jatorri-deiturak (BJD), Errioxa/Rioja JD kalifikatua, eta Euskal Okela/Carne de vacuno del País Vasco eta Gernikako Piperra/Pimiento de Gernika adierazpen geografiko babestuak (AGB).\nDiruz lagunduko dira 2017ko urtarrilaren 1aren ondoren egindako informazio- eta promozio-kanpainak martxan jartzearen ondoriozko kostuak, behar bezala justifikatuta. Gehieneko muga % 70ekoa izango da, betiere diruz lagundutako jarduerak osorik gauzatu ez badira onuradunak laguntza-eskabidea aurkeztu baino lehen, kontuan hartu gabe onuradunak kostuon ordainketak egin dituen edo ez. Zehatzago esanda, diruz lagundu daitezkeen gastuak informazio- eta promozio-ekintza hauetakoak izan behar dira:\nKalitate-ezaugarri bereizgarrien publizitatea egitea hainbat euskarritan: telebistan, prentsan, irratian...\nKomunikazio-euskarriak lantzea eta ekoiztea: liburuxkak, bideoak...\nKalitate-bereizgarriak jakitera emateko eta harreman publikoetarako ekintzak.\nGizartea (ikasleak, kontsumitzaileak, preskriptoreak...) produktuen kalitate-bereizgarriez sentsibilizatzeko ekintzak.\nSalmentak jakitera emateko eta sustatzeko ekintzak banaketa handiko establezimenduetan.\nEuskal saltoki tradizionaletan jakitera emateko eta saltzeko sustapena.\nKomunikazio- eta promozio-ekintzak, produktu jakin bat kontsumitzea edo erostea gomendatzen duten pertsonekin edo erakundeekin (preskriptoreak).\nKalitateko euskal nekazaritza-elikagaiak Estatuko merkatuetan sustatzen eta merkaturatzen laguntzea.\nAzoketan egoten eta negozio-agendak antolatzen laguntzea.\nOstatu, jatetxe eta catering kanalean (HORECA ) eta zirkuitu laburretan salmentak dinamizatzea.\nTeknologia berrien bidezko informazio- eta promozio-ekintzak.\nEzin izango da BEZa diruz lagundu inola ere, baldin eta berreskura edo konpentsa badaiteke Diru-laguntzei buruzko azaroaren 17ko 38/2003 Legearen 31.8 artikuluarekin bat, eta behar bezala justifikatzen bada.\noinarria. Proiektuen balorazioa.\nEspedienteen balorazioa eta lortutako puntuen araberako hurrenkera, handienetik txikienera, irizpide hauen arabera egingo da:\nProduktu gama bat baino gehiago hartzen duten kalitate-araubideak sustatzeko jarduerak. 20 eta 50 puntu artean; 20 gama bakarrerako, eta 50, 5 gama-produktu baino gehiagoko araubideetarako.\nEkoizle gazte edota emakume kopurua, zenbat sartu diren azken bost urteetan diruz lagundu behar diren promozio-jarduerak aurkezten dituzten kalitate-araubideetan. 0 eta 40 puntu artean (40 puntu: 10 gazte edota emakume baino gehiago sartu duten araubideak).\nKalitate-araubide batean diruz lagundu nahi den promozio-jardueraren barruan sartu diren produktuen balio ekonomiko ziurtatua (diru-laguntzako araubidean aurkeztu aurreko urteko batez besteko PSPren arabera kalkulatuta). 10 puntu (>100.000 euro urteko) eta 30 puntu artean (>15.000.000 euro urteko).\nZenbateraino handitu daitekeen kalitate-araubideetan sustatu nahi diren produktuen eskaintza (hizpide den produktuak EAEn duen autohornikuntza graduaren araberako alderantzizko proportzioan zenbatetsiko da, agindu honetako IV. eranskinean adierazitakoaren arabera). 0 puntu (autohornikuntza gradua > % 100) eta 20 puntu artean (autohornikuntza gradua < % 10).\nBerdinketa kasuan, lehentasuna emango zaie informazio- edo promozio-ekintzan ekoizle gehien duten kalitate-programen espedienteei.\n000 eurokoa izango da informazio- edo promozio-jarduera batean diruz lagundu daitekeen gehieneko kostua; jardueratzat hartuko da informazio- edo promozio-programa bat osatzen duten ekintzen multzoa.\nKalitate-araubide hautagarri batek ere ezin izango du Landa-garapeneko Programaren aldi osoan azpineurri honetarako aurreikusitako gastu publikoaren % 25 baino gehiago jaso.\nPromozio-jarduera guztietan lagunduko da diruz lagundu daitezkeen gastuen % 60 gutxienez.\nDiruz lagundu daitezkeen gastuen % 70era hel daiteke gehienez laguntza, espedienteak lortutako puntu-kopuruari lotutako baremo hauen araberako proportzioan:\n30 eta 70 puntu artean: diruz lagun daitezkeen kostuen % 60-64.\n71 eta 100 puntu artean: diruz lagun daitezkeen kostuen % 65-67.\n101 eta 120 puntu artean: diruz lagun daitezkeen kostuen % 68-69.\n120 puntu baino gehiago: diruz lagun daitezkeen kostuen % 70.\noinarria. Betebehar espezifikoak.\nIkus: AGINDUA, 2018ko urtarrilaren 19koa, Ekonomiaren Garapeneko eta Azpiegituretako sailburuarena, zeinaren bidez epea luzatzen baita eskabideak aurkezteko Ekonomiaren Garapeneko eta Azpiegituretako sailburuaren 2017ko abenduaren 27ko Aginduan xedatutako lagun\nAldatutakoa: AGINDUA, 2018ko maiatzaren 17koa, Ekonomiaren Garapeneko eta Azpiegituretako sailburuarena, zeinaren bidez agindu hau aldatzen baita: «Agindua, 2017ko abenduaren 27koa, Ekonomiaren Garapeneko eta Azpiegituretako sailburuarena, nekazaritzako produktuen eta\nIkus: EBAZPENA, 2019ko uztailaren 15ekoa, Elikagaien Kalitate eta Industriako zuzendariarena, zeinaren bidez argitaratzen baita 2018ko ekitaldian emandako dirulaguntzen onuradunen zerrenda. Dirulaguntza horiek Ekonomiaren Garapen eta Azpiegiturako sailburuaren 2017ko abenduaren 27ko Aginduaren babesean eman ziren, zeinaren bidez onartu baitziren nekazaritzako eta jateko produktuen kalitate-araubideetarako laguntzen deialdiko oinarriak.\nIkus: EBAZPENA, 2018ko apirilaren 24koa, Elikagaien Kalitate eta Industriako zuzendariarena, zeinaren bidez izendatzen baitira nekazaritzako produktuen eta elikagaien kalitate-araubideetarako laguntzen Balorazio Batzordeko bokalak.


Ikastaroaren deskribapena eta norentzat den\nEspainierak gero eta interes handiagoa pizten du munduan eta oihartzun handia du nazioarte mailan. Izan ere, gehien ikasten den bigarren hizkuntza izatera iritsi da.\nHezkuntza eta Zientzia Ministerioak emandako datuen arabera, espainiera ikasten da gehien Estatu Batuetako hezkuntzako etapa guztietan. Ikasle kopuruari dagokionez, bigarren tokian dago Frantzian, Suedian, Brasilen eta Erresuma Batuko alderik handienean. Hirugarren hizkuntza da Alemanian, Kanadan, Danimarkan, Irlandan, Norvegian, Zeelanda Berrian, Portugalen eta Italian. Bestalde, espainierak Atzerriko Hizkuntza 1 estatusa du, batez ere, herrialde anglosaxoietan. Herriotan, ikasleek, oro har, hizkuntza bat ikasten dute edo bat ere ez. Eta Frantzian, Suedian eta Brasilen, espainieraren Atzerriko Hizkuntza 2 posizioa nagusi da.\nLaburbilduz, espainieraren ikaskuntza atzerriko hizkuntza gisa oso nabarmena da AEBn; igoera ikusgarria bizi du Europa zaharrean, ekialdeko Europan, eta sartzen hasi da Asia, Afrika eta Ozeaniako irakaskuntzan.\nHorregatik guztiagatik, gero eta laneko irtenbide sendoagoa da, etorkizun handikoa, espainiera irakastea, bigarren hizkuntza gisa. Cervantes Institutua, Hizkuntza Eskola Ofizialak, atzerriko eskola publiko eta pribatuak, atzerriko unibertsitateetako lektoradutzak eta bekak, hizkuntzen ikastegi pribatuak, GKEak… dira espainierako irakasleentzako lanbideko aukeretako batzuk.\nBaina espainiera irakasteak, Espainian zein atzerrian, berariazko prestakuntza eskatzen du, eta horixe da, hain zuzen, ikastaroaren asmoa: prestakuntza orokorra eskaintzea espainiera L2 gisa irakasten hasi berri diren irakasleei.\nHainbat arlotako azken mailetako ikasleei edo tituludunei; esaterako, Hizkuntza Modernoak, Filologiak, Giza Zientziak, Pedagogia arloetakoei.\nLanean diharduten irakasleei eta espainieraren irakaskuntzan hasi nahi dutenei edo interesa dutenei.\nHausnarketa egitea: zer da espainierako irakasle izatea eta hizkuntza bat irakastea? Atzerriko hizkuntza bat irakasteko / ikasteko prozesuan inplikatuta dauden oinarrizko alderdiak ezagutzea, baita askotariko ikuspegi metodologikoak ere.\nTresnak, teknikak eta abilidadeak eskuratzea, trebetasunak tratatzeko. Talde dinamikak eta gelako elkarreragina maneiatzea.\nTrebatzea espainiera irakasteko materialetan eta erreferentziazko obretan. Modu kritikoan aztertzea merkatuko eskuliburuak, aukeratzen, erabiltzen eta eraginkortasunez ustiatzen ikasteko.\nGramatika pedagogikoa ikasi eta gelan erabiltzen jakitea. Gogoeta egitea gramatikari buruzko alderdi batzuez, baldin eta oso zailak badira beste hizkuntza batzuetako hiztunentzat.\nHizkuntz gaitasunaren ebaluazioak zer oinarri dituen jakitea eta ebaluatzeko tresnak erabiltzea. Hausnarketa egitea zelan tratatu behar den hutsa E/LEren eskolan.\nBenetako gela batean irakastea eta, tutore baten laguntzaz, klaseetan eta behaketetan parte hartzea.\nA maila (200 ordu baino gutxiagoko laneko esperientzia. 20 ordu baino gutxiagoko prestakuntza espezializatua).\nHizkuntzak irakatsi eta ikasteari buruzko ikuspegiak.\nIrakasteko eta ikasteko prozesuaren plangintza eta ebaluazioa.\nGelako baliabideak eta dinamikak.


Durangoko Azokako 47. edizio arrakastatsua Azkue Fundazioarentzat ere - Azkue Fundazioa- Euskara sustatzen\nHasiera • Azkue Fundazioa • Berriak • Durangoko Azokako 47. edizio arrakastatsua Azkue Fundazioarentzat ere\nDurangoko Azokako 47. edizio arrakastatsua Azkue Fundazioarentzat ere\nAurtengo Durangoko Azokako edizioa 47.ena izan da eta Ijitoen kultura izan da gonbidatu berezia.\nAntolatzaileen balantzea oso ona izan da eta 2012a urte zaila izan bada ere, Azokak inoiz baino arrakasta handiagoa izan du; erakusle, editore, sortzaile eta saltzaileak pozik agertu dira, espero baino salmenta handiagoak izan dituztelako.\nAurtengo Azokak egun bat gutxiago izan arren, iazko bisitari kopurua gainditu egin da eta 114.200 baino bisita gehiago izan dira Landako erakustazokan.\nBerrikuntza ugari izan dira edizio honetan: azoka telebista etengabe emititzen, Irudieneako bigarren urtean film gehiago eta eduki aberatsagoak, K@BIA gune berria…\nGure aldetik ere eta urtero bezala, egitasmo berezi batekin joateko asmoa geneukan eta horren inguruko helburu batzuk betetzea. Eta balorazioa oso ona izan da ere, helburu hoiek bete izan ditugulako.\nGu ez gara ez saltzaile, ez editoreak. Gure egitasmoek euskara eta teknologia lotzea dute helburu eta oso mota ezberdinetakoak izaten dira. Horrela, Durangoko Azoka aukera paregabea da guretzako: gure lana gizarteratzeko, gure egitasmoen berri emateko, euskararen erabilpena teknologian sustatzeko (internet, sare sozialak…), eta beti ikuspegi zabal batetik: bisitarien parte hartzea sustatuz, ekimen dibertigarri bat azalduz eta hausnarketarako gaiak eskainiz.\nAurtengo egitasmoa #euskaltweetron makina izan da. Makina hau lehenengoz Euskal Encounterrean erabili genuen, baina oraingoan horren moldaketa egin izan dugu, Durangoko Azokako behar zehatzetara egokitzeko.\nEuskaltweetronak euskaraz botatzen diren Twitterreko txioak jaso, prozesatu eta arto txigortuan bihurtzen ditu, labur azalduta.\nBisitari eta interneteko erabiltzaileen euskarazko txioak hartu, grafikoki prozesu osoa adierazi eta makinak muturrean arto txigortua botatzen zuen txioei esker. Arto anoak banandu egiten genituen bisitarien artean.\nEkimen parte hartzailea, berritzailea eta dibertigarria, beraz. Makina erraldoiak bisitarien atentzioa deitzea lortu zuen eta lehenengo egunetik azkenengora jendetza ugari izan genuen gure txokoan: batzuk, teknikaren garapenagatik arduratuta, prozesua zuzenean ikusi nahi zuten; beste batzuk ekimenean parte hartu nahi zuten; jende nahiko han bertan enteratu zen Twitter euskaraz erabil dezakegula uda partetik; eta beste bisitari ugari, jakinminagatik gelditzen ziren stand-ean, zer zegoen jakiteko.\nGuztira, 13.000 arto txigortu ano banatu izan ditugu lau egun horietan, ia 550 kilo arto. Nekagarria, baina pena merezi izan du Azokako giroa berotzen laguntzeko; edonondik ikusten ziren bisitariak arto kukurutxoekin eskutan, paseatzen zuten bitartean.\nBeste urte batez gure helburuak betetzea lortu izan dugu eta jada bagaude datorren urteko egitasmoan pentsatzen.\nEgitasmoaren bideoa hemen duzue:


Elhuyar 2020-02-07 15:53 Euskara\nAzkue Fundazioa 2020-01-07 16:05 Euskara\nAzkue Fundazioak eta Berbaizu Euskara Elkarteak Visual Thinking-ari buruzko hiru eguneko ikastaroa ondu dute Bilboko B1 Berritzegunearekin elkarlanean.\nEuskaltzaindiaren atari digitalak 800.000 erabiltzaile baino gehiago izan ditu 2019an\nuriola.eus 2020-01-07 11:41 Euskara Bilbo\nMendeurrenaren baitan euskararen Akademiak webgunea berritu eta indartu zuenetik erabiltzaileen kopuruak gora egin du. Guztira 800.204 erabiltzaile izan ditu Euskaltzaindiaren atari digitalak 2019an.\nEuskaltzaindiak “Bilbao” onartuko du hiztegietan\nInozentzio Etxebarria 2019-12-28 11:15 Euskara Bilbo\nBilboko Udalarekin urte luzez eztabaidan ibili ondoren, akademiak "Bilbao" hitza sartu du hiztegian. Erabileraren ondorioa dela azaldu dute eta Bilbora hurbiltzeko pausutzat hartu dute.\nArgia 2019-12-16 12:14 Euskara\nHizkuntz eskubideen urraketak salatu dituzte Zarragaren epaiketa atarian\nArgia 2019-12-13 10:20 Euskara\nDozenaka lagun batu dira Bilbon Arkaitz Zarraga euskaltzaleari babesa adierazi asmoz. Honek epaiketa izan du ostegun goizean, 2018ko abuztuan hainbat udaltzainekin euskaraz mintzatzen saiatzeagatik. Mozal Legearekin zigortu zuten, 900 euroko isunarekin, "autoritateari errespetu falta" egotzita.\nEuskaraz artatua izatea eskatzeagatik Hau Pittu Hau konpartsako kide bat epaituko dute\nuriola.eus 2019-12-10 12:21 Euskara Bilbo\nMozal legea aplikatu diote Hau Pittu Hau konpartsako kide bati 2018ko Aste Nagusian isuna jarri zion udaltzainari euskaraz artatuta izatea eskatu izanagatik. Honek isuna errekurritu eta abenduaren 12an epaitua izango da Barroeta Aldamar 10 kaleko epaitegietan.\nEuskararen Egunak ekimena ospatuko dute gaur Kafe Antzokian\nuriola.eus 2019-12-04 08:11 Euskara Bilbo\nBilboko Euskaraldia antolatu zuen talde-eragileak Euskararen Egunak ekitaldia antolatu du gaur asteazkena, Kafe Antzokian 19:00etan, 2020ko Euskaraldiaren bidea prestatzeko asmoz. Hain zuzen, joan den urteko Euskaraldia gogorarazteko zein datorren urtekoa aurkezteko baliatuko dira ekitaldiaz.\n"Gehiago, gehiagorekin, gehiagotan" lemapean aurkeztu dute Euskaraldia 2020\nuriola.eus 2019-12-03 14:59 Euskara Bilbo\nBilboko Itsas Museoan egindako ekitaldian datorren urteko Euskaraldiak izango dituen berrikuntzak aurkeztu dituzte. Besteak beste belarriprest eta ahobizi figurei elementu berria gehituko zaizkie: ariguneak, euskaraz hitz egiteko gune babestuak alegia.\nEuskararen egunaren bueltan egitarau oparoa antolatu dute Bilboko auzoek\nuriola.eus 2019-12-02 10:14 Euskara Bilbo\nDeustun, Indautxun, Otxarkoagan, Atxurin eta Errekalde auzoetan besteak beste, egitarau berezia antolatu dute Euskararen Nazioarteko Egunean.\n1000 pertsona baino gehiago espero dira Berbagunearen VIII. edizioan\nuriola.eus 2019-11-18 17:28 Euskara Bilbo\nAzaroaren 21ean, osteguna, Azkuna Zentroan goizeko 09:30etatik arratsaldeko 19:30etara antolatu dute Berbagunearen VIII. edizioa. "Denon artean euskara eraikitzen" lemapean 1000 pertsona baino gehiago biltzea espero du ekimenaren antolakuntzak.\nuriola.eus 2019-11-11 14:00 Euskara Bilbo\n'Arlo sozioekonomikoa euskararen biziberritzean' izenburupean Bilboko Merkataritza Ganberan azaroaren 14an eta 15ean egingo du Euskaltzaindiak XXIV. Jagon Jardunaldia.\n‹‹ Aurrekoak 1 2 3 4 5 6 7 8 ... 32 33 34 35 Hurrengoak ››